text:
Өфөлә БДБ илдәренең Стандартлаштырыу, метрология һәм сертификация буйынса дәүләт-ара советы ултырышы үтәФото: Олег Яровиков
Өфөлә БДБ илдәренең Стандартлаштырыу, метрология һәм сертификация буйынса дәүләт-ара советы ултырышы үтә
Өфөлә БДБ илдәренең Стандартлаштырыу, метрология һәм сертификация буйынса дәүләт-ара советы ултырышы үтәФото: Олег Яровиков
Өфөнөң Конгресс-холында БДБ илдәренең Стандартлаштырыу, метрология һәм сертификация буйынса дәүләт-ара советының 43-сө ултырышы асылды.
Дәүләт-ара совет БДБ илдәренең стандартлаштырыу, метрология һәм сертификация өлкәһендә берҙәм сәйәсәт булдырыу һәм алып барыу буйынса хөкүмәт-ара органы булып тора. Советтың сираттағы ултырышында Дәүләт-ара советтың Стандарттар буйынса бюроһы ағзалары, БДБ илдәренең, шулай уҡ Германия, Бөйөк Британия, Бельгия, Франция, Словакия, Швеция, Польша, Испания, Австрия һәм башҡа ғәрәп илдәренең стандартлаштырыу буйынса ойошмалары вәкилдәре ҡатнаша.
Сарала ҡатнашыусылар продукцияның сифатын яҡшыртыу һәм конкурентлыҡҡа һәләтен үҫтереү, техник кәртәләрҙе кәметеү, сауҙа-иҡтисади бәйләнештәрҙе нығытыу мәсьәләләрен хәл итәсәк.
— Биш-алты йыл элек кенә йылына яҡынса 200 стандарт әҙерләнә торғайны, — тип хәбәр итте Техник көйләү һәм метрология буйынса федераль хеҙмәт етәксеһе урынбаҫары Александр Зажигалкин. – Хәҙер иһә БДБ илдәренә бергә йылына 2000 стандарт ҡабул итәбеҙ.
Уның һүҙҙәренсә, һәр тармаҡ өсөн билдәле күләмдә заманса стандарттар әҙерләргә кәрәк. Бынан тыш БДБ илдәре 1990-сы йылдар аҙағында һәм 2000-се йылдар башында барлыҡҡа килгән артта ҡалыуҙы бөтөрөргә тырыша. Шулай уҡ һуңғы ваҡытта дәүләт был мәсьәләләргә ҙур иғтибар бүлә башланы. Был Рәсәйҙә генә түгел, Ҡаҙағстан, Белоруссия, Украинала ла күҙәтелә.
Дәүләт-ара советтың яуаплы секретары, Стандарттар буйынса бюро директоры Николай Сонец хәбәр итеүенсә, әлеге ултырышта яҡынса 500 стандарт ҡабул ителергә тейеш.
— Был стандарттар иҡтисади хеҙмәттәшлек итеү мөмкинлектәрен күпкә арттырасаҡ, — тип иҫәпләй Николай Сонец.
Совет ултырышының төп саралары ике көнгә иҫәпләнгән. 6 июндә көндөң тәүге яртыһында пленар ултырыш үткәрелә, артабан Дәүләт-ара совет комиссиялары эшләй башлаясаҡ. Йома, 7 июндә, Совет рәйесе — Техник көйләү һәм метрология буйынса федераль хеҙмәт етәксеһе Григорий Элькиндың килеүе көтөлә. Башҡортостан Республикаһы Хөкүмәте менән Техник көйләү һәм метрология буйынса федераль хеҙмәт араһында хеҙмәттәшлек итеү тураһында килешеү төҙөү планлаштырыла. Шулай уҡ 2012 йыл өсөн сифат өлкәһендә БР Президенты премияларын тапшырыу тантанаһы үтәсәк.
Шәмбегә эш осрашыуҙары һәм һөйләшеүҙәр, шулай уҡ мәҙәни программа планлаштырылған.


c: text/html

text:
Фото:
Рөстәм Хәмитов социаль туризм буйынса беренсе бөтә Рәсәй форумында ҡатнашты
Фото:
Башҡортостан Президенты Рөстәм Хәмитов бөгөн Өфөлә социаль туризм мәсьәләләренә арналған беренсе бөтә Рәсәй форумында ҡатнашты.
— Беҙгә килгән туристар иҫәбе, социаль туризм буйынса Башҡортостан Рәсәйҙә туристик тармаҡтағы алдынғы төбәктәрҙең береһе, — тине Рөстәм Хәмитов, форум эшен асып. — Был эштәрҙе беҙ арттырып, яңы динамика менән артабан дауам итәсәкбеҙ. Бының өсөн бөтә мөмкинлектәребеҙ ҙә бар. Башҡортостан Президенты республиканың Рәсәйҙәге иң матур төбәктәрҙең береһе булыуын һәм уның илдең Европа өлөшөндә урынлашыуын һыҙыҡ өҫтөнә алды. Был республикабыҙға ситтән туристар йәлеп итеү өсөн бик ҙур мөмкинлектәр тыуҙыра.
— Алдыбыҙға алған бөтә маҡсаттарға ла үҙебеҙ, шул иҫәптән туризм буйынса федераль агентлыҡ ярҙамында өлгәшә алырбыҙ, тип уйлайым,— тип белдерҙе республика башлығы. — Был иң элек үҙен ошо матур эшкә – республикаға ҡунаҡтар саҡырыуға бағышлаған кешеләрҙең эше.
Башҡортостан Президенты республикалағы социаль туризмды үҫтереү программаһын форумдың пленар өлөшөндә баһаланы. Уның әйтеүенсә, был йүнәлеште үҫтереү философияһы кешеләргә үҙен йәмғиәттең тулы хоҡуҡлы ағзаһы, оло процестарҙа ҡатнашыусы итеп тойорға мөмкинлек биреүҙән ғибәрәт.
— Был программаны башлағанда беҙ, дәүләт, власть һәр этапта кешеләр менән бергә булырға тейеш, тигән күҙлектән сығып эш иттек, — тине Рөстәм Хәмитов. — 2020 йылға билдәләнгән ҙур объекттар төҙөлөшө, күләмле программалар тураһында һөйләргә кәрәкмәй. Кешене бөгөнгө көн ҡыҙыҡһындыра. Уның ситкә сығырға, сәйәхәт итергә, донъя күрергә мөмкинлеге булырға тейеш.
Президент республиканың санатор-курорт дауалауы, сәйәхәттәр өсөн ҙур потенциалы, иҫ киткес матур тәбиғәте булыуын һыҙыҡ өҫтөнә алды.
— Шул уҡ ваҡытта ябай кешенең Шүлгәнташтағы һүрәттәрҙе күрергә, йәки Ирәмәлгә менергә мөмкинлеге юҡ, — тип билдәләне төбәк башлығы. — Башҡортостандың көнбайышында йәшәгәндәр бер ҡасан да Көньҡ Уралда булмаған, сәскәләргә төрөнгән даланы күрмәгән. Уларға ярҙам итеү теләге көслө, әлбиттә.
Быйыл социаль туризм программаһына 37 миллион һум йүнәлтелгән.
— Алдағы ике йылда финанслауҙы 100 миллионға, хата 150-200 миллионға тиклем арттырырбыҙ, бәлки.
Быйыл был программа буйынса республиканың өс мең самаһы халҡы ял итте. Рөстәм Хәмитовтың әйтеүенсә, йыл һайын 30 мең кешене сәйәхәткә ебәреү бурысы тора.
— Был ғәйәт ҙур, ауыр мәсьәлә, әлбиттә. Социаль туризм – үтә ҡатмарлы сектор. Уны ойоштороуға үҙенсәлекле ҡараш кәрәк, — тип иҫәпләй Президент. — Әммә унан тыш алға барып булмай, ололарға дөрөҫ ҡараштың нисек булырға тейешлеген үҫешкән, уңышлы илдәрҙең өлгөһөндә күрәбеҙ.
Программа буйынса ял итеп ҡайтҡан өс мең кеше тиҫтәләгән туғандары һәм таныштары менән тәьҫораттарын уртаҡлашҡандыр, моғайын.
— Был матур, ыңғай фекерҙәрҙең һәм тәьҫораттарҙың тулҡыны республикала ғына түгел, бөтә илгә таралырға тейеш, — тип һыҙыҡ өҫтөнә алды Рөстәм Хәмитов. — Шуға күрә беҙ финанслауҙы арттырасаҡбыҙ, 2012 йылда ул ике тапҡырға күтәрелһә, 2013 йылда был сумма 2012 йылға ҡарата ике тапҡырға арттырыласаҡ.
Башҡортостан Президенты һүҙҙәренсә, киләһе этап — балалар туризмын үҫтереү.
— Оло республикабыҙҙың иң төпкөлөндә йәшәгән балаларҙың да тыуған илебеҙ гүзәллеген, Шүлгәнташ м әмерйәһен күрергә, Рәсәйҙең баш ҡалаһында булып ҡайтырға мөмкинлеге булырға тейеш, — тине Рөстәм Хәмитов. — Республика бюджеты 120 млрд һум, беҙ уның ноль бөтөн ундан бер процентын (бер процентын булһа, бигерәк тә яҡшы) социаль туризмға йүнәлтә алабыҙ. Яҡшы эштәргә аҡса йәлләргә кәрәкмәй, — тип һыҙыҡ өҫтөнә алды республика башлығы.
Бөтә Рәсәй форумы сиктәрендә Башҡортостан Хөкүмәте менән Туризм буйынса федераль агентлыҡ араһында Туризм өлкәһендә үҙ-ара хеҙмәттәшлек итеү тураһында килешеүгә ҡул ҡуйылды. Документҡа Башҡортостан Президенты Рөстәм Хәмитов һәм Туризм буйынса федераль агентлыҡ етәксеһе Александр Радьков ҡул ҡуйҙы.

robotstxt: allowed

filter: keep


text:
Тәүге ярты йыллыҡта республика иҡтисадында кредит буйынса бурыс биш процентҡа кәмегән Фото: Олег Яровиков
Тәүге ярты йыллыҡта республика иҡтисадында кредит буйынса бурыс биш процентҡа кәмегән
Тәүге ярты йыллыҡта республика иҡтисадында кредит буйынса бурыс биш процентҡа кәмегән Фото: Олег Яровиков
ӨФӨ, 2016 йыл, 15 август. /«Башинформ» мәғлүмәт агентлығы, Олеся Серёгина/.
Башҡортостан Милли банкы мәғлүмәттәре буйынса, 1 июлгә республика иҡтисадында кредит буйынса бурыс йыл башынан 4,7 процентҡа кәмеп, 639,82 миллиард һум тәшкил иткән. Түләнмәгән бурыс 4,5 процентҡа — 35,46 миллиард һумға тиклем артҡан, был уның дөйөм күләменең 5,5 процентын тәшкил итә.
Юридик шәхестәр һәм шәхси эшҡыуарҙар алған кредит буйынса дөйөм бурыс 367,43 миллиард һум тәшкил иткән, был йыл башындағы күрһәткестән 8,1 процентҡа кәмерәк. Ваҡытында түләнмәгән бурыс — 8,35 миллиард һум, ағымдағы йылдың 1 ғинуарына ҡарата 0,4 процентҡа күберәк. Физик берәмектәргә кредит буйынса бурыс — 272,39 миллиард һум кимәлендә, шул иҫәптән түләнмәгән бурыс — 27,1 миллиард һум.
2016 йылдың 1 июленә ҡарата мәғлүмәттәр буйынса, Башҡортостанда 77 кредит ойошмаһы эшләй, шуларҙың бишәүһе — республика банкы.


text:
Башҡортостанда Мостай Кәрим исемендәге гранттар булдырылдыФото: Олег Яровиков
Башҡортостанда Мостай Кәрим исемендәге гранттар булдырылды
Башҡортостанда Мостай Кәрим исемендәге гранттар булдырылдыФото: Олег Яровиков
ӨФӨ, 2015 йыл, 20 октябрь. /«Башинформ» мәғлүмәт агентлығы, Гөлфиә Акулова/.
Мостай Кәрим фонды Башҡорт дәүләт университетының башҡорт филологияһы һәм журналистика факультетында уҡыған студенттар өсөн халыҡ шағиры, яҙыусы һәм драматургтың гранттарын булдырҙы. Гранттар яҡшы уҡыған, йәмәғәт эштәрендә әүҙем ҡатнашҡан һәм ижади ҡаҙаныштар өсөн бирелә. Бүләкләү тантанаһы 20 октябрҙә, Мостай Кәримдең тыуған көнөндә, университеттың төп корпусында уҙҙы. Унда шағирҙың туғандары, профессорҙар, уҡытыусылар һәм студенттар ҡатнашты.
Шағирҙың ҡыҙы Әлфиә Кәримова һәм ейәне Тимербулат Кәримов 4 курс студенттары Динара Кәримоваға һәм Гөлшат Исхаҡоваға дипломдар һәм 50 мең һум күләмендәге гранттар тапшырҙы. Улар Мостай Кәримдең әҙәби эшмәкәрлеген тикшереү менән шөғөлләнә. Әлфиә Кәримова әйтеүенсә, исемле гранттар шағирҙың ижадын өйрәнеүсе йәш ғалимдарҙы дәртләндереү һәм үҫтереү маҡсатында булдырылған. «Киләһе йылда студенттарға ғына түгел, аспиранттарға ла грант тапшырыу мөмкинлеге булыр, башҡорт филологияһы факультетының өлкән быуын уҡытыусыларына алмашҡа һәләтле йәштәр, әҙәбиәтселәр, ғалимдар килер, тип ышанабыҙ», — тине Әлфиә Кәримова.
Халыҡ шағиры Мостай Кәрим исемендәге дәүләт стипендиялары ла бар. 2006 йылдан Башҡорт дәүләт университетының уҡыуҙа һиҙелерлек уңыштарға өлгәшкән, әҙәбиәт өлкәһендә һәләттәрен күрһәткән, фәнни-тикшеренеү һәм йәмәғәт эштәре менән әүҙем шөғөлләнгән 3-5 курс студенттарына бирелә.


text:
Июлдә көндәр бик эҫе булмаясаҡ
Июль Өфө һәм республика халҡына эҫе көндәр вәғәҙә итмәй. "Башгидромет" мәғлүмәттәренә ҡарағанда, яҡындағы көндәрҙә һалҡын һауа торошо һаҡланасаҡ. Иртәгә Өфөлә алты градустан 21 градусҡа тиклем йылы булыуы көтөлә, кесе йома көнө — дүрт градустан 23 градусҡа тиклем.
Ял көндәренә һауа температураһы артыҡ үҙгәрмәйәсәк, уның ҡарауы, яуым-төшөм ихтималлығы 40-60 процентҡа тиклем арта. Йома һәм шәмбе ҡойма ямғырҙар үтәсәк. Һауа көндөҙ 21-24 градусҡа тиклем йылынасаҡ. Төнөн 10-11 градус йылы буласаҡ.
Иртәгә йәйҙең икенсе айы башланыуға ҡарамаҫтан, төбәгебеҙҙә бер нисек тә ысын йәй урынлашып етә алмай.


text:
Ватанды һаҡлаусылар көнө айҡанлы ҡотлауҙар килде
Рәсәй Федерацияһы Президенты Дмитрий Медведев исеменән Башҡортостан Президенты Мортаза Рәхимовҡа телеграмма килде.
Дәүләт башлығы ҡотлауында былай тиелә:
«Хөрмәтле Мортаза Ғөбәйҙулла улы!
Һеҙҙе Ватанды һаҡлаусылар көнө менән ҡотлайым! 23 февраль – еңел булмаған хәрби хеҙмәтте ғүмеренең төп эше итеп һайлаған ҡыйыу һәм рухи яҡтан көслө кешеләрҙең байрамы. Был көндә беҙ Рәсәйҙең тотороҡло үҫешен тәьмин итеп, Тыуған илгә тоғро хеҙмәт иткән, илебеҙ һәм граждандарыбыҙ мәнфәғәтен ышаныслы яҡлағандарҙың барыһын да хөрмәтләйбеҙ. Һеҙгә һаулыҡ һәм яңы ҡаҙаныштар, именлек һәм яҡындарығыҙға уңыштар теләйем.
Дмитрий Медведев».
Рәсәй Федерацияһы Федераль Йыйылышының Федерация Советы Рәйесе Сергей Мироновтың телеграммаһында былай тиелә:
«Хөрмәтле Мортаза Ғөбәйҙулла улы!
Һеҙҙе Ватанды һаҡлаусылар көнө менән ҡотлайым! Тыуған илде һаҡлау һәр граждан өсөн һәр ҡасан маҡтаулы бурыс булды һәм булып ҡала. Бөгөн беҙ Ватаныбыҙ һағында торғандарҙы һәм киләсәктә хәрби бурысын үтәргә тура киләсәк егеттәребеҙҙе ҡотлайбыҙ. Рәсәйҙә хәрби хеҙмәткә, ватансылыҡҡа, ҡыйыулыҡҡа һәм рус һалдатының намыҫына һәр ҡасан хөрмәт менән ҡаранылар. Был байрам көнө һәр ваҡыт тыныслыҡ, ғәҙеллек һәм тыуған ергә һөйөү символы булһын.
Һеҙгә именлек, изгелек, бар эштәрҙә һәм башланғыстарҙа уңыштар теләйем.
Сергей Миронов».
Рәсәй Федерацияһы Президенты Хакимиәте етәксеһе Сергей Нарышкин да Мортаза Рәхимовты ҡотланы:
"Хөрмәтле Мортаза Ғөбәйҙулла улы!
Һеҙҙе Ватанды һаҡлаусылар көнө менән ҡотлайым!
Был байрам Рәсәй яугирҙарының ҡаһарманлығын һәм батырлығын символлаштыра. Уларҙың данлы еңеүҙәре – тарихи мираҫыбыҙҙың айырылғыһыҙ өлөшө. Һәм бөгөн армия менән флоттың матур йолаларын һаҡлап алып ҡалыу, һалдат һәм офицерҙарҙың яңы быуынын Рәсәй мәнфәғәттәрен һәм граждандар именлеген ышаныслы яҡлаусы ысын профессионалдар итеп тәрбиәләү мөһим. Һеҙгә һәм һеҙҙең яҡындарығыҙға ныҡлы сәләмәтлек, тыныслыҡ, именлек, Ватаныбыҙ хаҡына ҙур ҡаҙаныштар теләйем.
Ихтирам менән, Сергей Нарышкин".
***
Башҡортостан Республикаһы Президенты Мортаза Рәхимовҡа Ватанды һаҡлаусылар көнө менән ҡотлау телеграммаларын шулай уҡ РФ Федераль Йыйылышының Федерация Советы ағзалары һәм Дәүләт Думаһы депутаттары, Рәсәй Федерацияһы субъекттары башлыҡтары, федераль министрлыҡтар һәм ведомстволар етәкселәре, хәрби начальниктар, мәҙәниәт һәм фән эшмәкәрҙәре, ҙур сәнәғәт предприятиелары, йәмәғәт ойошмалары вәкилдәре, киң мәғлүмәт саралары һәм башҡалар ебәрҙе.
Телеграммалар килеүен дауам итә.


text:
Владимир Путин ит етештереү буйынса алдынғы төбәктәр иҫәбендә Башҡортостанды ла атаны
— Беҙ үҙебеҙҙе ҡош ите менән тулыһынса тәьмин итеүҙән тыш, сит ил баҙарҙарын да үҙләштерә башланыҡ. Сусҡасылыҡ буйынса ла күрһәткестәребеҙ һәйбәт, — тине премьер-министр Владимир Путин көн элгәре Тамбовта үткән Рәсәй малсылығын үҫтереү буйынса кәңәшмәлә.
— Бөтә төрҙәге ит етештереү буйынса тағы бер нисә алдынғы төбәктәрҙе атап үтәм: былар Белгород, Воронеж, Мәскәү, Ленинград, Ростов, Һарытау, Силәбе өлкәләре, шулай уҡ Ставрополье, Татарстан, Башҡортостан, Краснодар һәм Алтай крайҙары, — тип аграрийҙарҙың уңышын билдәләне Владимир Путин.
Ул агросәнәғәт комплексында малсылыҡтың төп йүнәлеш булыуын һыҙыҡ өҫтөнә алды. Бик күп нәмә: эске баҙарҙың тулылығы ла, был тармаҡта эшләгән тиҫтәләрсә мең кешеләрҙең именлеге лә уның тотороҡло үҫешенә бәйләнгән.
Премьер-министр әйтеүенсә, 2012 йылда һуғымға мал һәм ҡош-ҡорт ите етештереү тере ауырлыҡта 11,6 млн тонна күләмендә буласаҡ, тип көтөлә, был 2011 йылдағына ҡарағанда 660 мең тоннаға, йәғни 6 процентҡа күберәк. Ә былтыр 2010 йылдағы менән сағыштырғанда 3,7 процентҡа күберәк булған. «Йәғни беҙҙә ыңғай тенденция, тренд, һаҡлана», — тип өҫтәне Премьер-министр.
Владимир Путин агросәнәғәт комплексына ярҙам саралары тураһында ла һөйләне: ит һәм һөт малсылығы, ҡошсолоҡ, сусҡасылыҡ буйынса тармаҡтың махсус программалары тормошҡа ашырыла, эшкәртеү инфраструктураһы үҫешә.
Тауар етештереүселәргә ярҙам итеү өсөн таможня-тариф көйләүе саралары ҡулланыла, федераль һәм төбәк бюджеттарынан ярайһы ҙур финанс ярҙамы бүленә. Һөҙөмтәлә ҙур инвестиция һәм кредит ресурстары туплауға өлгәшелгән. Уларҙың ҙур өлөшө тармаҡты үҫтереү проекттарына, яңы эш урындары булдырыуға, заманса технологик алымдар ҡулланып, 3,5 мең самаһы ферма һәм башҡа төрлө объекттарҙы төҙөүгә һәм яңыртыуға киткән. Тармаҡтағы инвестиция проекттарының дөйөм суммаһы 2006 йылдан 2011 йылға тиклем 576 млрд һумды тәшкил иткән. Процент ставкаһын субсидиялауға ғына федераль ҡаҙнанан был арала 120 млрд һум йүнәлтелгән.
Уҙған йыл йомғаҡтары буйынса Башҡортостанда тере ауырлыҡта 379 мең тонна мал һәм ҡош ите етештерелгән, тип хәбәр иттеләр БР Ауыл хужалығы министрлығында. Республикала сусҡасылыҡты үҫтереүгә ныҡлап тотондолар. «Разгуляй» агрохолдингы Бүздәк, Шишмә һәм Благовар райондарында ит етештереү һәм эшкәртеү буйынса заманса агросәнәғәт комплекстары төҙөлөшө проекттарын тормошҡа ашыра. Йылына дөйөм ҡеүәте – тере ауырлыҡта 70 мең тонна сусҡа ите. Белгестәр был инвестиция проектының хаҡын 13 млрд һумдан ашыу, тип баһалай. Заманса малсылыҡ комплекстарын төҙөү, сифатлы продукция етештереүҙән тыш, яңы эш урындары булдырырға мөмкинлек бирәсәк. Был комплекстарҙа меңдән ашыу кеше эш табасаҡ.
Сусҡасылыҡты үҫтереү менән төбәктә «Эксима» агрохолдингы ла шөғөлләнергә ниәтләй. Ул республикала сусҡасылыҡ буйынса өр-яңы селекция-гибрид үҙәге ойошторорға теләй. Проектты тормошҡа ашырыу өсөн 1 млрд һум самаһы инвестициялар йәлеп итеү планлаштырыла. Үҙәк республика һәм күрше төбәктәр фермаларын юғары сифатлы тоҡомло сусҡалар менән тәьмин итергә мөмкинлек бирәсәк. 10 меңгә яҡын тоҡомло мал, шулай уҡ йылына 25 мең самаһы тауар сусҡаһы үрсетеү планлаштырыла. Тере ауырлыҡта был өс мең тонна самаһы сусҡа ите.


text:
Өфө аэропорты яҙғы-йәйге расписаниеға күсте Фото: Олег Яровиков
Өфө аэропорты яҙғы-йәйге расписаниеға күсте
Өфө аэропорты яҙғы-йәйге расписаниеға күсте Фото: Олег Яровиков
ӨФӨ, 2016 йыл, 28 март. /«Башинформ» мәғлүмәт агентлығы, Ксения Калинина/.
Өфө аэропорты 28 марттан 29 октябргә тиклем яҙғы-йәйге расписаниеға күсте. Тимәк, ҡайһы бер йүнәлештәр буйынса рейстар һаны артасаҡ һәм миҙгелле маршруттар тергеҙеләсәк.
Баш ҡала аэропортының матбуғат хеҙмәтендә хәбәр итеүҙәренсә, айырыуса Сочиға, Симферополгә, Анапаға, Геленджикка рейстар күберәк буласаҡ. Йәйге расписаниела аҙнаһына ике тапҡыр Өфө-Калуга-Симферополь маршруты ҡаралған. Мәскәү иң популяр эске йүнәлеш булып ҡала — тәүлегенә осоштар һаны ун өскә етә.
Халыҡ-ара программаға килгәндә, Прагаға тура рейстар асыла, Истанбулға даими рейстар дауам итәсәк. Май айынан йәнә Барселонаға осорға мөмкин. Кипр, Греция, Болгария кеүек популяр туристик маршруттар ҙа һаҡлана.
Һәр аҙна һайын Бургас һәм Ираклион, Монастирға (ун көнгә бер тапҡыр), Родосҡа (биш көн һайын) самолеттар осасаҡ. 2 июндән һәр ун көн һайын Өфө-Салоники-Өфө маршруты буйынса тура рейстар күҙаллана. Пхукет, Бангкок, Камрань, Баҡы, Ташкент, Дүшәнбе һәм Худжанд кеүек йүнәлештәр ҙә бар.
Тулыраҡ мәғлүмәт менән «Өфө» аэропортының сайтында танышырға мөмкин.


text:
Мәғариф өлкәһендә һөҙөмтәһеҙ сығымдарҙы оптималләштереү үткәрелә
Башҡортостан Президенты Рөстәм Хәмитов мәғариф өлкәһендәге һөҙөмтәһеҙ сығымдарҙы ҡыҫҡартыуҙы һәм оптималләштереү барышында алынған аҡсаны уҡытыусыларҙың эш хаҡын күтәреүгә йүнәлтеүҙе талап итте.
«Мәғариф өлкәһендәге сығымдарҙы оптималләштереү менән тыныс, планға ярашлы, хис-тойғоларһыҙ шөғөлләнергә кәрәк, — тине Рөстәм Хәмитов. — Тәү сиратта кластарҙағы уҡыусылар һанына иғтибар итергә кәрәк. Класта икешәр, өсәр, дүртәр бала уҡыған мәктәптәр бар, ә республика буйынса 115 класта ни бары берәр уҡыусы ғына иҫәпләнә».
Яҡынса баһа буйынса Башҡортостанда мәғариф өлкәһендәге һөҙөмтәһеҙ сығымдар йылына 5 миллиард һум тәшкил итә ала, тип хәбәр итә республика башлығының матбуғат хеҙмәте.


text:
Рөстәм Хәмитов Еңеү паркындағы Мәңгелек утҡа сәскәләр һалдыФото: Башҡортостан Башлығының матбуғат хеҙмәте
Рөстәм Хәмитов Еңеү паркындағы Мәңгелек утҡа сәскәләр һалды
Рөстәм Хәмитов Еңеү паркындағы Мәңгелек утҡа сәскәләр һалдыФото: Башҡортостан Башлығының матбуғат хеҙмәте
ӨФӨ, 2016 йыл, 24 февраль. /«Башинформ» мәғлүмәт агентлығы, Александр Смирнов/.
23 февралдә Өфөнөң Еңеү паркында Башҡортостан Башлығы Рөстәм Хәмитов Ватанды һаҡлаусылар көнөнә арналған тантанала ҡатнашты.
Республика Башлығы Советтар Союзы Геройҙары Александр Матросов менән Миңлеғәле Ғөбәйҙуллин һәйкәле янындағы Мәңгелек утҡа тере сәскәләр һалды.
– Ватанды һаҡлаусыларҙың исеме халыҡ хәтерендә мәңге һаҡланасаҡ. Тарихтан күренеүенсә, тәү сиратта көслө армия, Рәсәй дәүләтенең милли мәнфәғәттәрен ныҡлы яҡлау уның именлегенең һәм суверенитетының төп шарты булып тора, – тине Рөстәм Хәмитов.


text:
Өфөлә һәм Нефтекамала ҡышҡы йәрминкәләрҙә 18,7 миллион һумға ит һәм бал һатылды
Үткән ял көндәрендә Өфөлә һәм Нефтекамала ойошторолған ағымдағы йылдың тәүге ҡышҡы йәрминкәләрендә 18,7 миллион һумға ит һәм бал һатылды. Шуларҙың 17,2 миллион һумы Башҡортостан баш ҡалаһына тура килә. Был хаҡта БР Ауыл хужалығы министрлығының матбуғат хеҙмәтенән хәбәр иттеләр.
Өфөлә йәрминкәләр ете майҙансыҡта ойошторолдо, уларҙа республиканың 21 районынан хужалыҡтар ҡатнашты. Ауыл хужалығы етештереүселәре 67,2 тонна ит, 4,2 тонна ҡош ите, 1,5 тонна бал алып килгән. Ике көн эсендә баш ҡала йәрминкәләрендә ете меңгә яҡын кеше ҡатнашты.
Нефтекамала үткән йәрминкәләргә килгәндә, ике көн эсендә уларҙа йәмғеһе 1,5 миллион һумға 6,4 тонна ит, 400 килограмм ҡош ите, 300 килограмм бал һатылды.
Һыйыр итенең килограмы уртаса – 202-265 һум, сусҡа ите – 180-280 һум, һарыҡ ите – 250-300 һум, йылҡы ите 230-280 һум тәшкил итте. Ҡаҙ итенең килограмы – 270-300 һумға, өйрәк ите – 200-300 һумға, тауыҡ ите – 90-160 һумға, күркә ите 250-270 һумға һатылды. Балдың килограмы 290-400 һум торҙо.


text:
2015 йылға инвестициялар күләме Башҡортостанда икеләтә артасаҡ
Башҡортостанда 2015 йылға тулайым төбәк продукты күләме 1,5 триллион һумға тиклем артасаҡ, төбәктең төп капиталына инвестициялар күләме 357 миллиард һумға етәсәк. Сағыштыру өсөн: 2011 йыл һөҙөмтәләре буйынса был һандар 960 миллиард һум һәм 185 миллиард һум тәшкил итә.
2015 йылда төп капиталға һалынған инвестициялар күләме, 2011 йыл менән сағыштырғанда, икеләтә артасаҡ, тип һыҙыҡ өҫтөнә алды республиканың иҡтисади үҫеш министры урынбаҫары Александр Васильев.
БР Иҡтисади үҫеш министрлығы белгестәре фекеренсә, алдағы өс йылда республиканың иҡтисади үҫеш темптары уртаса Рәсәй күрһәткестәренән юғарыраҡ буласаҡ. Сәнәғәт производствоһы, ауыл хужалығы һәм төҙөлөш бында төп роль уйнаясаҡ: тулайым төбәк продукты структураһында уларҙың өлөшө 50 проценттан ашыу тәшкил итәсәк.
2015 йылға ойошмалар табышының 163,6 миллиард һумға тиклем артыуы көтөлә. Министрлыҡ белгестәре иҫәпләүенсә, хеҙмәт етештереүсәнлеге йыл һайын алты процентҡа артып торорға тейеш.
Ҡулланыусыларҙың тауарҙар һәм хеҙмәттәр өсөн түләүгә сығымдары, шулай уҡ халыҡ килеме, шул иҫәптән эш хаҡы артасаҡ.
— Шулай итеп, көтөлгән макроиҡтисади параметрҙарҙың береһендә лә кире динамика күҙәтелмәй, — тине Александр Васильев.


text:
«Полиэф» хеҙмәткәрҙәрен хеҙмәт һаҡлау һәм производство хәүефһеҙлеге өсөн аҡсалата бүләктәр менән дәртләндерә
Благовещендың «Полиэф» асыҡ акционерҙар йәмғиәте хеҙмәткәрҙәре араһында хеҙмәт һаҡлау, сәнәғәт һәм экологик хәүефһеҙлек буйынса ярыштар үткәрҙе.
Хеҙмәт шарттарын яҡшыртыу, етештереү һәм производство көнкүреше мәҙәниәтен күтәреү, хеҙмәткәрҙәрҙә эш урындары торошо һәм үҙҙәренең хәүефһеҙлеге өсөн яуаплылыҡ уятыу был ярыштың төп маҡсаты иҫәпләнә.
Ярыш барышында ниндәй функциялар һәм операциялар башҡарыуы, производство биналары һәм ҡорамалдарына ҡарап, завод бүлексәләре ике төркөмгә бүленде.
2009 йылдың һуңғы кварталы йомғаҡтары буйынса ярыш һөҙөмтәләре билдәле булды. Беренсе төркөмдә химик сеймал һәм реагенттар әҙерләү буйынса 10-сы цех коллективы еңде, икенсе төркөмдә 15-се автоматлаштырыу цехына етеүсе табылманы.
«Полиэф» асыҡ акционерҙар йәмғиәтенең матбуғат хеҙмәтенән хәбәр итеүҙәренсә, йомғаҡтар яһағанда бер нисә күрһәткес, шулар араһында производство ауырыуҙарын, травма алыуҙарҙы иҫкәртеү буйынса эштәрҙең һөҙөмтәлелеге, хеҙмәт һаҡлау һәм сәнәғәт хәүефһеҙлеге иҫәпкә алынған. Комиссия хеҙмәт шарттарын, янғын һәм заз хәүефһеҙлеген тәьмин итеүҙе лә иғтибарға алған.
Еңеүселәр аҡсалата бүләктәр алған.


text:
Башҡортостанда эксперименталь материалдарҙан йорттар төҙөлә
Яҡын арала Өфө районында уникаль ҡытай панелдәренән ике эксперименталь йорт төҙөләсәк. Был турала БР Сауҙа-сәнәғәт палатаһының тышҡы иҡтисади хеҙмәттәшлек департаменты директоры Александр Козлов хәбәр итте. Уның әйтеүенсә, бындай төҙөлөш материалдарының донъяла аналогтары юҡ. Тәүге эксперименталь йорттарҙың асҡыстары тантаналы рәүештә янғындан ҡаза күреүселәргә тапшырыласаҡ.
— Төҙөлөш панелдәренең беҙ янғынға ҡаршы тороу, тауыш һәм йылылыҡ үткәрмәү сифаттарын баһаланыҡ. Һөҙөмтәлә, ысынлап та уларҙың аналогы булмауы асыҡланды, — тине Александр Козлов. – Материал бик шәп һәм бөтә талаптарға, параметрҙарға яуап бирә. Бөгөн Берләшкән Ғәрәп Әмирлектәренә, Канадала һәм Ҡытайҙа ошо панелдәрҙән бейек йорттар күтәрелә. Әгәр ошо материалдарҙан йорттар төҙөһәк, уның үҙҡиммәте биҙәү эштәре менән бергә ни бары 11-16 мең һумға барып баҫасаҡ. Был республика өсөн отошло.
Әгәр был технология уңышлы тип табылһа, Башҡортостанда юғары технологик материалдар етештереү буйынса илдәге беренсе завод барлыҡҡа килеүе ихтимал. Александр Козлов әйтеүенсә, бының өсөн республикала сеймал һәм бөтә кәрәкле шарттар ҙа бар.


text:
«Яҙ Гүзәле» конкурсы еңеүсеһе Татарстанға юллана
Стәрлетамаҡта уҡыусылар араһында һылыуҡайҙарҙы һайланылар. «Яҙ Гүзәле-2014» матурлыҡ байрамын Балалар һәм үҫмерлек ижады үҫеше үҙәге менән ҡаланың йәштәр сәйәсәте буйынса бүлеге ойошторҙо.
Стәрлетамаҡтың төрлө белем биреү учреждениеларынан 11 ҡыҙ үҙҙәренең ижади таланттарын, йырлау һәм бейеү һәләттәрен, актерлыҡ оҫталыҡтарын һәм тыуған телде белеүҙәрен күрһәтте.
Еңеүсе тажын һәм «Яҙ Гүзәле» почет таҫмаһын татар һылыуҙары араһында Башҡорт сәнғәт колледжы уҡыусыһы Альбина Вәлиева яуланы, башҡорт телле гүзәлдәр араһында иң яҡшыһы ҡаланың икенсе гимназия уҡыусыһы Лилиана Кәримова булып сыҡты. Иҫтәлекле бүләктәр һәм дипломдарҙан тыш, һылыуҙар Ҡазанға экскурсия турына барыу мөмкинлегенә эйә булды, тип хәбәр итә ҡаланың Балалар һәм үҫмерлек ижады үҫеше үҙәге.


text:
Фото:
Башҡортостан Президенты Нефтекама ҡалаһы халҡы менән осрашты
Фото:
Башҡортостан Президенты Рөстәм Хәмитов Нефтекама ҡалаһы халҡы менән осрашты. Бындай осрашыуҙарҙы ул башҡа ҡалаларҙа ла үткәрә һәм артабан үткәрәсәк, улар халыҡта ҙур ҡыҙыҡһыныу уята.
Башҡортостан Президенты билдәләүенсә, бөгөн йәмғиәттең Хөкүмәткә күп һорауҙары бар, шуға күрә республика башлығы халыҡтан айырмалы рәүештә түгел, ә уның менән бергә эшләргә тырыша. Рөстәм Хәмитов һүҙҙәренсә, бөгөн республикала етди үҙгәрештәр талап ителә.
— Дөйөм алғанда республика иҡтисади йәһәттән яҡшы үҫешә, — тине республика башлығы. — Әммә ябай кешене сәнәғәттең һәм ауыл хужалығының процентлы күрһәткестәре ҡыҙыҡһындырмай, кешене кеҫәләге аҡсаһы, эшендәге хәле, балаларының перспективалары булыу-булмауы, медицина учреждениеларының профессиональ хеҙмәтләндереүе ҡыҙыҡһындыра. Ябай кешенең тормошо нәҡ ошондай һорауҙарҙан ғибәрәт.
Рөстәм Хәмитов һүҙҙәренсә, ул Башҡортостандың илдең сәскә атҡан һәм сағыу төбәктәренең береһе булып китеүенә ынтыла, һәм уның быны тормошҡа ашырыу өсөн пландары ла бар. Улар ҡатмарлы түгел – яңы эш урындарын булдырыу, бының өсөн яңы предприятиелар талап ителә. Әммә быға аҡса кәрәк. Рөстәм Хәмитов фекеренсә, реаль үҫеш өсөн республиканың йыллыҡ бюджеты 120 түгел, кәм тигәндә 150 миллиард һум тәшкил итергә тейеш, йәғни өҫтәп йәнә 30 миллиард һум кәрәк.
Республика башлығы хәбәр итеүенсә, 2012 йылда Башҡортостанда бөтә өлкәләрҙә лә (ауыл хужалығы, ағас эшкәртеү, химия сәнәғәте) бер нисә эре һәм 15-ләп уртаса производство булдырыласаҡ. Перспективалы Нефтекамала ла инвесторҙар көтөлә.
Президент балалар баҡсаларында урындар етмәү темаһын да ҡуҙғатты. Республика буйынса – 50 мең, Нефтекамала 5 меңгә яҡын урын етешмәй, һәм был проблема хәл ителә. Республика башлығы һүҙҙәре буйынса, быйыл ҡалала ике балалар баҡсаһы төҙөлгән, һәр береһендә — 220-шәр урын. Алдағы 2-2,5 йыл эсендә Нефтекамала алты мәктәпкәсә белем биреү учреждениеһы төҙөләсәк. Шулай итеп, ҡалала 1,5 мең урын булдырыласаҡ, был биналарҙы төҙөү өсөн яҡынса 800 миллион һум аҡса бүленәсәк. Шулай уҡ ҡалаға һаулыҡ һаҡлау системаһын яңыртыу өсөн 250 миллион һум бүленәсәк, бындай аҡсалар Нефтекаманың был өлкәһенә 20 йыл бүленгәне юҡ.
Әлеге ваҡытта ҡалала йорт алды территориялары реконструкциялана. Быйыл Нефтекама ихаталарҙы ремонтлауға 25 миллион һум аҡса алған. Бер ихатаны ремонтлау өсөн миллион һум аҡса кәрәк, ә Нефтекамала 200 ихатаға ремонт талап ителә. Республика етәкселеге был мәсьәләне дүрт-биш йыл эсендә хәл итергә планлаштыра.
Рөстәм Хәмитов халыҡ өсөн эшләү, кешеләрҙең ышанысын юғалтмау уның төп бурысы булыуын һыҙыҡ өҫтөнә алды. Нефтекама ҡалаһы халҡы Башҡортостан Президентына ҡаланы һәм республиканы социаль-иҡтисади йәһәттән үҫтереүгә бәйле һорауҙарын бирҙе.


text:
Республикала кинематографтарҙы II дебютанттар питчингына саҡыралар
ӨФӨ, 2016 йыл, 29 июнь. /«Башинформ» мәғлүмәт агентлығы, Гөлфиә Акулова/.
«Көмөш Аҡбуҙат» Халыҡ-ара милли һәм этник кино фестивале сиктәрендә II башҡорт питчингы уҙғарыла, тип хәбәр итә республиканың Мәҙәниәт министрлығы. Уны Башҡортостан һәм Рәсәй Кинематографистар союзының Йәштәр үҙәге, Башҡортостан һәм Рәсәй Кинематографистар союзы, «Башҡортостан» киностудияһы ойоштора.
«Ҡыҫҡа метражлы уйын киноһы» категорияһында 30 минутлыҡ уйын фильмдарының сценарийҙары ҡабул ителә. Анкеталарҙы, сценарийҙарҙы 1 сентябргә тиклем 2pitching-ufa@mail.ru электрон адресына ебәрергә кәрәк.
Питчингтың исемлеге 20 сентябрҙә Башҡортостан Кинематографистар союзының рәсми сайтында, Рәсәй Кинематографистар союзының Йәштәр үҙәге сайтында һәм «Бәйләнештә» селтәрендәге төркөмдә баҫыла.
Еңеүселәргә 50, 30 һәм 20 мең һумлыҡ сертификаттар тапшырыла.
Белешмә өсөн телефон: 89631436829, 89608008080.


text:
Төбәктә өлкән йәштәге фатир хужалары капиталь ремонт өсөн компенсацияға өҫтәмә аласаҡ Фото: Олег Яровиков
Төбәктә өлкән йәштәге фатир хужалары капиталь ремонт өсөн компенсацияға өҫтәмә аласаҡ
Төбәктә өлкән йәштәге фатир хужалары капиталь ремонт өсөн компенсацияға өҫтәмә аласаҡ Фото: Олег Яровиков
ӨФӨ, 2016 йыл, 23 август. /«Башинформ» мәғлүмәт агентлығы, Галина Бахшиева/.
Башҡортостанда өлкән йәштәге фатир хужалары күп фатирлы йортта капиталь ремонт өсөн түләү буйынса айлыҡ аҡсалата компенсацияға өҫтәмә аласаҡ. Был хаҡта республика Хөкүмәте Президиумы ултырышында хәбәр иттеләр.
Әлеге мәлдә эшләмәүсе граждандарҙың айырым категорияларына торлаҡ һәм коммуналь хеҙмәттәргә түләү өсөн һәр муниципалитет буйынса торлаҡ-коммуналь хужалыҡ хаҡының республика стандарттарынан сығып 50 процент күләмендә айлыҡ аҡсалата компенсация бирелә. 2014 йылдың 1 октябренән күп фатирлы йортта дөйөм мөлкәтте капиталь ремонтлауға иғәнә түләү ҙә стандарттарға индерелгән. Шуға ярашлы, граждандарға капиталь ремонтлауға иғәнә түләү өсөн сығымдарҙың 50 проценты кире ҡайтарыла.
«Капиталь ремонт өсөн 80 йәше тулған фатир хужаларына 100 процент компенсация түләнә», — тине хеҙмәт һәм халыҡты социаль яҡлау министры Ленара Иванова.
Алты ҡатлыға тиклем йорттарҙа йәшәүселәр өсөн айлыҡ аҡсалата компенсацияға өҫтәмә күләме — 85,80, алты ҡаттан юғарыраҡ йорттарҙа йәшәүселәр өсөн 95,70 һум тәшкил итәсәк.
Айлыҡ аҡсалата компенсацияға өҫтәмә автоматик рәүештә башҡарыла. Аҡса 2016 йылдың 1 ғинуарынан башлап күсерелә.


text:
Ташҡын сигенә
Апрель айы башында республиканың айырым райондары халҡын ныҡ ҡына борсоған ташҡын хәҙер сигенә. Башҡортостан гидрометеорология һәм тирә-яҡ мөхит мониторингы идаралығы мәғлүмәттәренә ҡарағанда, уҙған тәүлектә ҙур йылғаларҙың күбеһендә һыу кимәле кәмеүе билдәләнде.
Һыу кимәле бигерәк тә Ағиҙел йылғаһында Өфө эргәһендә (тәүлегенә 77 сантиметрға) һәм Охлебинино ауылы районында (66 сантиметрға) ныҡ кәмене. Әй йылғаһы кимәле Мәтәле ауылы эргәһендә аҫҡа төштө. Ҡариҙел, Сим, Ашҡаҙар, Стәрле йылғаларында һыу бер аҙ кәмеүе күҙәтелде.
Һыу кимәле Дим йылғаһында Бочкарево ауылы эргәһендә — туғыҙ сантиметрға, Оло Ыйыҡ йылғаһында Мораҡ ауылы эргәһендә — шулай уҡ туғыҙ сантиметрға, Ағиҙелдә Андреевка ауылы янында 68 сантиметрға күтәрелеүе билдәләнде.
Республика йылғаларының күбеһе бөгөн боҙҙан таҙарынды. Уҙған тәүлектә өс урында ғына боҙ китеү күҙәтелде — Ҡариҙел йылғаһында Үрге Һөйән ауылы эргәһендә, Әй йылғаһында Мәтәле ауылы янында һәм Йүрүҙән йылғаһында Сулпан ауылы янында.
Йылғаларҙа һыу кимәленең кәмеүе ҡапыл йылынғандан һуң һауа температураһы ҡабаттан түбән төшөүе менән аңлатыла. Әммә ай уртаһында көндәр йылына башларға тейеш, шуның менән бәйле республикала ташҡындың икенсе тапҡырына күтәрелеүе көтөлә, ул, ихтимал, 22-25 апрелгә тура килер.


text:
Башҡортостанда яҙғы ташҡындларҙы ҡаршы алып оҙатып ҡалырға әҙерлек бара. Белгестәр, быйыл уның артыҡ хәүефле булырға оҡшамауын хәбәр итә. Һәр хәлдә уның кимәле уҙған йылдағынан артмаҫҡа тейеш. Әйтеүҙәренсә, Ағиҙел сама менән 7 ярым 8- ярым метр, Ҡариҙел дә шул самаға күтәреләсәк, ә Дим йылғаһында максималь күрһәткес 700 сантиметрҙан артмаясаҡ. Башҡортостан кеүек ваҡ тау йылғаларына бай төбәктә былай аныҡ һандар менән атау ауырыраҡ әлбиттә. Күптәрҙең хәтерендәлер, 90-сы йылдарҙа Бөрйән районында йәйен тауыҡ кисеп сығырлыҡ Ҡуян йылғаһы ниндәй мәшәҡәтәр тыуҙырғайны.
Ошоға өҫтәп, быуа һәм һыуһаҡлағыстарҙың да техник хәле һәм мөмкинлектәрен иҫәпкә алырға кәрәк. Рәсәй тәбиғәтте күҙәтеү хеҙмәтенең Башҡортостан буйынса идаралығы етәксеһе Рәжәб Нәбиуллин әйтеүенсә, инспекторҙар 40-ҡа яҡын быуаны тикшергән, рейд барышында ҡайһы бер быуаларҙың бөгөнгә тиклем хужаһыҙ булыуы асыҡланған. Йәғни яҙғы ташҡын мәлендә улар өсөн бер кем дә яуап бирергә теләмәй.
Ташҡынға ҡаршы комиссия ултырышында хөкүмәт премьер-министры Юрий Пустовгаров кинәйәле көләмәс һөйләп, ошондай битарафтарға янап та алды.
Ташҡын менән көрәшеүселәр сама менән йәнә ике аҙнанан йыйылып һөйләшәсәк. Ул саҡта инде ҡайһы ауыл -ҡасабаларҙы һыу баҫыуы ихтимал, кибеттәргә запас ризыҡ ташыу, эсәр һыу һәм дарыуҙар менән тәьмин итеүгә бәйле һуңғы әҙерлектәр ҡараласаҡ. Ошо саҡта барыһы ла әҙер булмаһа, Юрий Пустовгаров әйткән, Тура бойороҡтоң да эләгеүе ихтимал.


text:
Фото:
Оксана Савченко – биш тапҡыр Паралимпия уйындары чемпионы
Фото:
Лондонда 2012 йылғы Паралимпия уйындарында М.Аҡмулла исемендәге Башҡорт дәүләт педагогия университеты студенты Оксана Савченко сираттағы еңеүен яуланы.
Комплекслы йөҙөү буйынса 200 метрлыҡ дистанцияла Савченко 2:28,00 ваҡыт менән яңы донъя рекорды ҡуйҙы. Икенсе урында – Әзербайжан спортсыһы Наталья Пронина, өсөнсөлә – Рәсәйҙән Дарья Стукалова.
Шулай уҡ ир-егеттәр араһында ошо уҡ дисциплина буйынса ике миҙал бар. М.Аҡмулла исемендәге Башҡорт дәүләт педагогия университеты аспиранты Александр Неволин-Светов 2:14,45 ваҡыт күрһәтеп, 2012 йылғы Паралимпиадала «көмөш» яуланы, Сергей Пунько 2:14,83 ваҡыт менән «бронза»ға лайыҡ булды.
Шулай итеп, Башҡортостан вәкилдәре әлегә дүрт миҙал яуланы: Савченкола – ике «алтын», Неволин-Световта — «көмөш», еңел атлетсы Лабзинда – алтын миҙал.


text:
Башҡортостандың иң яҡшы умартасылары билдәле булды
Башҡортостанда умартасыларҙың XIV республика конкурсына йомғаҡ яһалды, тип хәбәр иттеләр республика Ауыл хужалығы министрлығының матбуғат хеҙмәтенән. Сара Ғафури районында уҙҙы. Быйыл һөнәри ярышта 44 райондан 55 кеше ҡатнашты.
Конкурс программаһы дүрт этаптан торҙо: теоретик белемде һәм практик оҫталыҡты тикшереү, умартасылар тәҡдим иткән яңы эштәрҙе һәм бал өлгөләренең сифатын баһалау.
Һөҙөмтәлә Ауырғазы районынан Семен Иванов конкурс еңеүсеһе тип танылды. Икенсе урынды Николай Осташов (Өфө районы), өсөнсөнө Ринат Шаһбалов (Әбйәлил районы) яуланы.
Өлкәндәргә тәғәйенләнгән ярыштар менән бер уҡ ваҡытта балаларҙыҡы ла уҙҙы, унда 37 райондан 40-тан ашыу уҡыусы ҡатнашты. Уҡыусыларға тәҡдим ителгән теоретик һәм практик эштәр ауырлығы буйынса тәжрибәле белгестәргә бирелгәненән бер нимәһе менән дә айырылманы.
«Йәш умартасы» VIII республика конкурсының еңеүсеһе – Ғафури районынан Азамат Исхаков, 9-сы синыф уҡыусыһы. Икенсе урында – 8-се синыф уҡыусыһы Тимур Баландин (Мәләүез), өсөнсөлә – 9-сы синыф уҡыусыһы Алмаз Хәйретдинов (Архангель районы).
Бөтә еңеүселәр һәм призерҙар дипломдар, ҡиммәтле бүләктәр һәм аҡсалата приздар менән бүләкләнде. Бынан тыш, йәш умартасылар «Иҫ киткес дөйәғош» фермер хужалығында булды.
Умартасылар араһында һөнәри конкурстар 1998 йылдан алып уҙғарыла. Ойоштороусыларҙың әйтеүе буйынса, уларҙың төп маҡсаты – тәжрибә уртаҡлашыу, алдынғы ысулдарҙы һәм хеҙмәт алымдарын, шулай уҡ был өлкәлә прогрессив технологияларҙы индереү.
Ҡорт ғаиләһенең иҫәбе һәм тауарлы бал етештереү буйынса Башҡортостан 2003 йылдан алып Рәсәйҙә беренсе урынды биләй.


text:
Өфө йәштәренә эшкә урынлашыуға йәнә бер мөмкинлек асылды
Өфө йәштәре хәҙер эште интернет ярҙамында эҙләй ала. Эшкә урынлашыу буйынса яңы сайт www.hezmet.ru адресы буйынса эшләй башланы.
БР Йәштәр сәйәсәте һәм спорт министрлығынан хәбәр итеүҙәренсә, «Йәштәр өсөн Өфөлә эш» порталы 16 — 35 йәштәгеләр категорияһына иҫәпләнгән. Эш эҙләгән йәштәр өсөн был ресурс республикала уникаль эш эҙләү инструменты булып тора.
Көн һайын модераторҙар, баш ҡаланың эш биреүсе компаниялары һәм кадрҙар агентлыҡтары сайтта тиҫтәләгән яңы вакансиялар тураһында мәғлүмәт урынлаштыра. Ә төрлө һөнәрҙәге йәш белгестәр үҙҙәренең резюмеһын теркәй.
Сайтты ойоштороусылар әйтеүенсә, айырым критерийҙар буйынса вакансиялар һәм параметрҙар буйынса резюмелар эҙләү тиҙ һәм аныҡ һөҙөмтә бирәсәк.
Бынан тыш, был портал — эш эҙләүселәр өсөн әүҙем аралашыу майҙансығы ла. Форумда «Эш биреүселәрҙең ҡара һәм аҡ исемлектәре», «Эш эҙләү», «Эш тураһында», «Эш хаҡы» кеүек һәм башҡа төрлө темалар табырға була.
Сайттың махсус бүлегендә ҡалала үткәрелеүсе эш менән тәьмин итеүгә йүнәлтелгән йәштәр акциялары хаҡында оператив яңылыҡтарҙы ла ҡарап барырға мөмкин.


text:
Башҡортостанда 2012 йылда 107 мең сит ил кешеһе теркәлгән
Башҡортостанда 2012 йылда 107 мең сит ил кешеһе иҫәпкә торған. Уларҙың күпселеге – Үзбәкстан, Тажикстан, Әзербайжан граждандары. Федераль миграция хеҙмәтенең БР буйынса идаралығы 1162 кешегә Рәсәй Федерацияһы гражданлығы биргән.
Үткән йылда 16 мең эшкә рөхсәт ҡағыҙы һәм 19 мең хеҙмәт патенты теркәлгән. Сит ил хеҙмәткәрҙәре менән түләнгән һалымдар күләме 90 миллион һумдан ашҡан. Миграция ҡануниәтен боҙған өсөн һалынған штрафтар 80 миллион һум тәшкил иткән. Дөйөм алғанда, миграция ағымы, 2011 йыл менән сағыштырғанда, 15 процентҡа артҡан. Был хаҡта Федераль миграция хеҙмәтенең БР буйынса идаралығынан хәбәр иттеләр.


text:
Рөстәм Хәмитов Башҡортостандың Йәмәғәт палатаһы ағзалары менән осраштыФото: Олег Яровиков
Рөстәм Хәмитов Башҡортостандың Йәмәғәт палатаһы ағзалары менән осрашты
Рөстәм Хәмитов Башҡортостандың Йәмәғәт палатаһы ағзалары менән осраштыФото: Олег Яровиков
ӨФӨ, 2015 йыл, 2 июль. /«Башинформ» мәғлүмәт агентлығы, Илья Спиридонов/.
1 июлдә республиканың Дәүләт Йыйылышы – Ҡоролтай йортонда Башҡортостан Башлығы Рөстәм Хәмитов Башҡортостан Республикаһының дүртенсе состав Йәмәғәт палатаһы ағзалары менән осрашты. Осрашыу барышында Йәмәғәт палатаһы эшенең бурыстары, халыҡҡа социаль ярҙам мәсьәләләре тикшерелде.
Республика Башлығы палатаның яңы составын эштең башланыуы, ә «Ҡала үҫеше йәмәғәт фонды» етәксеһе Ольга Панчихинаны Башҡортостандың Йәмәғәт палатаһы рәйесе итеп һайланыуы менән ҡотланы.
– Йәмәғәт палатаһының бынан алдағы составында эшләгәндәрҙең барыһына ла рәхмәт һүҙҙәрен еткерәм. Республикабыҙ өсөн мөһим, ҡыҙыҡлы, файҙалы эштәр башҡарылды. Йәмәғәт палатаһы, бер яҡтан, яңы идеялар тәҡдим итһә, икенсенән, ижтимағи тормошта күҙәтелгән киҫкен мәлдәрҙе хәл итте. Шулай итеп, Йәмәғәт палатаһы үҙенең кәрәклеген, мөһимлеген һәм кешеләр менән эшләй белеүен раҫланы, – тине Рөстәм Хәмитов.
Төбәк етәксеһе һүҙҙәренсә, бөгөн Башҡортостанда биш меңгә яҡын йәмәғәт ойошмалары эшләй.
Шанхай хеҙмәттәшлек ойошмаһы һәм БРИКС саммиттары хаҡында һөйләгәндә, Рөстәм Хәмитов Өфөнөң ҡунаҡтарҙы ҡабул итеүгә тулыһынса әҙер булыуын һыҙыҡ өҫтөнә алды.
Рөстәм Хәмитов уңайлы ҡала мөхитен, йәмғиәттә ыңғай әхлаҡи-психологик шарттар булдырыу Йәмәғәт палатаһы хәл итергә тейешле тәү сираттағы мәсьәләләр тип атаны.
Башҡортостандың Йәмәғәт палатаһы рәйесе Ольга Панчихина үҙ сығышында яңы состав алдындағы мөһим бурыстарҙы билдәләне. Улар араһында йәмәғәт контролен артабан да ғәмәлгә ашырыу, республиканың коммерцияға ҡарамаған ойошмалары өсөн берҙәм көйләүсе ресурс үҙәген һәм проект майҙансығын ойоштороу, йәмәғәт сруктуралары реестрын булдырыу һәм уларҙың эшмәкәрлеген яҡтыртыусы мәғлүмәт порталын әҙерләү бар.
Түңәрәк өҫтәл ваҡытында Йәмәғәт палатаһы ағзалары халыҡҡа социаль ярҙам, шул иҫәптән мәктәптә аҙ тәьмин ителгән ғаиләләрҙәге балаларҙың туҡланыуын ойоштороу, күп балалы ғаиләләргә төҙөлөш өсөн ер бүлеү, йәштәр өсөн торлаҡ һатып алыуға льготалы шарттар тыуҙырыу, республика ҡала һәм райондарында ҡаршылыҡһыҙ мөхит булдырыу мәсьәләләрен тикшерҙе.
Республика Башлығы Башҡорт дәүләт медицина университетының Онкология ғилми-тикшеренеү институты директоры Шамил Ганцевтың Йәмәғәт палатаһы ағзаларының Башҡортостандың Дәүләт Йыйылышы – Ҡоролтайҙа ҡаралған иң мөһим закон проекттарын алдан тикшереүҙә ҡатнашыуы тураһында тәҡдимен хупланы.
Иҫегеҙгә төшөрәбеҙ, Башҡортостандың Йәмәғәт палатаһы 2009 йылда ойошторолдо. Уның составына 30 кеше инә. Вәкәләттәрҙең ваҡыты – ике йыл. Республика Башлығы Указы менән республика һәм йәмғиәт алдындағы хеҙмәттәре булған граждандар араһынан палатаның 15 ағзаһы раҫлана. Артабан улар конкурс нигеҙендә һайлап алыу буйынса Башҡортостандың Йәмәғәт палатаһына йәмәғәт берләшмәләренең 15 вәкилен ағза итеп алыу тураһында ҡарар ҡабул итә.


text:
Башҡортостан инвестиция мөхите рейтингында 40-сы урындан 20-гә күтәрелде
ӨФӨ, 2016 йыл, 17 июнь. /«Башинформ» мәғлүмәт агентлығы, Ольга Мортазина/.
Башҡортостан инвестиция мөхите рейтингында 40-сы урындан 20-гә күтәрелде. Рәсәй субъекттарында Инвестиция мөхите торошоноң милли рейтингы һөҙөмтәләре XX Петербург иҡтисади форумында иғлан ителде. «Былтырғы йомғаҡтар буйынса, республика алдынғы егерме төбәк иҫәбенә инде. «Көйләүсе мөхит», «Бизнес өсөн институттар», «Инфраструктура һәм ресурстар», «Бәләкәй эшҡыуарлыҡҡа ярҙам» йүнәлештәре сиктәрендә 45 күрһәткес буйынса баһаланды. Башҡортостан алға ҙур аҙым яһаны, тип билдәләнде», — тип хәбәр иттеләр Башҡортостан Иҡтисади үҫеш министрлығының матбуғат хеҙмәтендә.
Милли рейтингтың нигеҙе — эшҡыуарлыҡ берләшмәһенең фекере. Әгәр 2015 йылда респонденттар һаны 230 мең кеше тәшкил итһә, быйыл — 400 мең. Был — илдәге эшҡыуарҙарҙың дөйөм һанынан һигеҙ процент самаһы.


text:
Студенттарға ярҙам программалары конкурсы иғлан ителде
БР Йәштәр сәйәсәте һәм спорт министрлығы урта һәм юғары профессиональ белем биреү учреждениеларында студенттарҙы яҡлауға һәм йәштәр клубтары һәм үҙәктәренең эшмәкәрлеген үҫтереүгә йүнәлтелгән программаларҙың республика конкурсын иғлан итте.
Был конкурстың маҡсаты — студент йәштәр менән эшләү формаларын һәм ысулдарын камиллаштырыу, уларҙы социаль мөһим эшмәкәрлеккә йәлеп итеү һәм студенттар үҙидараһын үҫтереү.
Программалар проекттары урта һәм юғары профессиональ белем биреү дәүләт учреждениеларынан, шулай уҡ дәүләт аккредитацияһына эйә булған дәүләткә ҡарамаған уҡыу учреждениеларынан 14 февралгә тиклем ҡабул ителәсәк.
Эксперт советына БР йәштәр ведомствоһы, БР Мәғариф министрлығы, БР юғары уҡыу йорттары Ректорҙар советы һәм БР урта махсус уҡыу йорттары Директорҙар советы вәкилдәре инәсәк. Еңеүселәр үҙ программаларын тормошҡа ашырыу өсөн гранттар аласаҡ.
Конкурсҡа материалдар Өфө ҡалаһы, Ленин урамы, 10, 23-сө кабинет адресы буйынса ҡабул ителә.
Конкурс тураһында ентекле мәғлүмәт менән www.mmpsrb.ru сайтында «Йәштәр сәйәсәте» бүлегендә танышырға мөмкин. Телефон — 276-45-87.


text:
Скачать презентацию
Идет загрузка презентации. Пожалуйста, подождите
Презентация была опубликована год назад пользователемСветлана Горенская
1 Сәләмәт тәндә - сәләмәт рух. Һау кешегә табиб та кәрәкмәй. Һаулы ҡ ты а ҡ саға һатып алып булмай.
2 Бе ҙ сәләмәт тормош я ҡ лы.
3 Иң ҙ ур байлы ҡ. (Төрөк халы ҡ әкиәте.) Бер егет ү ҙ енең ярлы булыуына гел генә зарланған. --Их, минең байлығым күп булһа, ҡ айһылай я ҡ шы булыр ине. Ул са ҡ та йырлап ҡ ына йәшәр инем, тип мыжыған. Таш юныусы бер ҡ арт уның өйө эргәһенән үтеп барышлай егеттең һү ҙҙ әрен ишеткән дә һораған: --Ниңә һин зарланаһың? Һинең бит ҙ ур байлығың бар. Минең байлығым бар тиһеңме?- Бик аптыраған егет. Ҡ ай ҙ а һуң ул? Һинең кү ҙҙ әрең. Хатта бер кү ҙ ең өсөн дә нәмә алырға теләр инең?- тип һораған ҡ арт. Һин нимә?- ҡ ур ҡ ып яуап биргән егет.-Кү ҙҙ әремде бер ниндәй хазинаға ла алмаштырмайым. Һәйбәт,- тип әйткән таш юныусы.-Улайһа ҡ улдарыңды ки ҫ ергә бир, улар өсөн күп алтын алырһың. Ю ҡ ! Алтын өсөн ү ҙ емдең ҡ улдарымды бирмәйем,- тип әйткән егет. Ү ҙ еңдең бик бай икәнлегеңде белдеңме инде хә ҙ ер,- тип әйткән таш юныусы ҡ арт.- ниңә зарланаһың? Белгең килһә, кешенең и ҙ ҙ ур байлығы- уның һаулығы. Уны бер а ҡ саға ла һатып алып булмай.
4 Һаулы ҡ ул ауырыу ҙ ар ҙ ың ю ҡ лығы ғына түгел, ә дөйөм физик, рухи һәм социаль ны ҡ лылы ҡ та.
5 Хәрәкәт ул- йөрөү атлап, Хәрәкәт- барыу ауға. Хәрәкәт ул- елеү атта, Хәрәкәт- менеү тауға. «Хәрәкәттә- бәрәкәт»,- тип Әйткән ололар бик ха ҡ. Һаулы ҡ ны ҡ лы булһын тиһәң, Йүгер, һикер, тәкмәс ат.
Еще похожие презентации в нашем архиве:
© 2017 MyShared Inc.
All rights reserved.


text:
«Башҡортостан продукты» тәүге фирма магазины Өфөлә 25 сентябрҙә асыласаҡ
ӨФӨ, 2014 йыл, 19 сентябрь. /«Башинформ» мәғлүмәт агентлығы, Илья Спиридонов/.
«Башҡортостан продукты» тигән тәүге фирма магазинының тантаналы рәүештә асылыуы Өфөлә 25 уҙасаҡ. Бының хаҡта «Башинформ» агентлығына БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты хәбәр итте. Супермаркет Революция урамы, 70/1 адресы буйынса «Башагропродукт» дәүләт унитар предприятиеһы магазинында асыла. Тәүге килеүселәрҙе конкурстар һәм бүләктәр отоу көтә, шулай уҡ республика етештереүселәренең продукцияларынан ауыҙ итергә мөмкин буласаҡ.
«Башагропродукт» дәүләт унитар предприятиеһы вәкилдәренең әйтеүе буйынса, «Башҡортостан продукты» магазинында социаль төркөм тауарҙарына (һөт, икмәк, тултырмалар) хаҡтар күрше супермаркеттарға ҡарағанда осһоҙораҡ буласаҡ. Магазин үҙенең һатып алыусыларына сифатлы продукцияны оптималь хаҡтарға тәҡдим итәсәк. Уның ассортиментының 80 процентҡа тиклем урындағы етештереүселәрҙең тауарҙары тәшкил итәсәк.
Төбәктә ваҡлап һатыу буйынса фирма магазиндарын ойоштороу менән БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты шөғөлләнә. Был эш урындағы етештереүселәргә ярҙам итеүгә һәм халыҡты республикала етештерелгән сифатлы продукттар менән тәьмин итеүгә йүнәлтелгән.
«Башҡортостан продукты» проекты етәксеһе Сергей Зубов билдәләүенсә, бындай магазинды асыу – ул Өфөлә республика фирма ваҡлап һатыуын булдырыуға тәүге аҙым. Артабан бындай эш әйләнеш аласаҡ.
— Ыңғай һөҙөмтә алғас та, бындай форматтағы магазиндарҙың иҫәбен арттырыуға тотонасаҡбыҙ, — тип аңлатты Сергей Зубов.
Иҫегеҙгә төшөрәбеҙ, йыл аҙағына тиклем Өфөлә «Башҡортостан продукты» бренды аҫтында ике фирма супермаркеты барлыҡҡа килергә тейеш.


text:
Өфөлә «Владимир Спиваков саҡыра…» икенсе Халыҡ-ара фестивале асылдыФото: Георгий Шишкин
Өфөлә «Владимир Спиваков саҡыра…» икенсе Халыҡ-ара фестивале асылды
Өфөлә «Владимир Спиваков саҡыра…» икенсе Халыҡ-ара фестивале асылдыФото: Георгий Шишкин
ӨФӨ, 2016 йыл, 15 сентябрь. /«Башинформ» мәғлүмәт агентлығы, Ләйлә Аралбаева/.
Кисә «Башҡортостан» дәүләт концерт залында Рәсәй Милли филармония оркестрының ғәҙәти булмаған концерты уҙҙы. «Владимир Спиваков саҡыра…» икенсе Халыҡ-ара фестивален Чаплин сәғәте асты. Маэстро етәкселегендәге оркестр 1931 йылда төшөрөлгән «Ҙур ҡаланың уттары» тигән фильм күрһәтте. Фильмға музыканы Чарли Чаплин үҙе ижад иткән.
Сәғәт ярым самаһы дауам иткән тамашаға балалар ҙа, йәштәр ҙә, өлкәндәр ҙә килгәйне. Музыка һәм фильм барыһын да ныҡ тәьҫирләндерҙе. Чаплиндың сценарист, режиссер, төп ролде башҡарыусы, продюсер, балетмейстер, композитор булараҡ сығыш яһауы күптәр өсөн асыш булды.
«Ҙур ҡаланың уттары» фильмы һуҡыр ҡыҙҙы ҡотҡарған герой (Чарли Чаплин) хаҡында бәйән итә. Ҡыҙ уны хәлле кеше тип уйлай, фильм аҙағында иһә берәҙәк икәнлеген белә.
Владимир Спиваков барлыҡ тыңлаусыларға ла рәхмәт әйтте һәм Өфөлә сығыш яһауына шат булыуын белдерҙе. Музыкант һүҙҙәренсә, «Ҙур ҡаланың уттары» — кеше күңеленә мөрәжәғәт итеү, шәфҡәтле булырға саҡырыу ул.
Ул шулай уҡ М.В.Нестеров исемендәге художество музейына үҙе өсөн ҡәҙерле булған картинаһын бүләк итте.
«Беренсе Халыҡ-ара скрипкасылар конкурсын үткәргәне өсөн мин Өфөгә рәхмәтлемен. Ошо бәйгелә еңеү яулаған Даниэль Лозакович (Швеция) танылған музыканттар ғүмер буйына хыялланған файҙалы килешеү төҙөнө. Гастролдәргә сыҡҡанда ул Башҡортостанды, Өфөнө лә данлаясаҡ, сөнки тап ошонда үҙе өсөн мөһим булған конкурста еңеүсе булды».
Маэстро өфөләрҙе 15 һәм 16 сентябрҙә үтәсәк концертҡа саҡырҙы. 15 сентябрҙә Чайковскийҙың һәм Григтың музыкаһы яңғырай, солистар — Рөстәм Хәмиҙуллин (Өфө) һәм халыҡ-ара конкурстар еңеүсеһе, 14 йәшлек Александр Малофеев.
Белешмә. Былтыр сентябрь айында Өфөлә «Владимир Спиваков саҡыра…» беренсе Халыҡ-ара фестивале үтте. Республика Башлығы Рөстәм Хәмитов ярҙамында Рәсәй һәм сит ил ҡалаларында уҙғарылған фестиваль заманыбыҙҙың бөйөк музыканты тыуған ҡалала тәүге тапҡыр ойошторолдо.


text:
Фото:
24 мартта Республика туберкулез диспансерында Асыҡ ишектәр көнө үтә
Фото:
24 мартта Республика туберкулез диспансерында Бөтә донъя туберкулезға ҡаршы көрәш көнө айҡанлы Асыҡ ишектәр көнө үтә.
«Башинформ» агентлығына БР Һаулыҡ һаҡлау министрлығынан хәбәр итеүҙәренсә, иртәнге 9-ҙан көндөҙгө 3-кә тиклем квалификациялы белгестәр (фтизиатрҙар, фтизиодерматологтар, фтизиоокулистар, фтизиогинекологтар, фтизиоурологтар һәм башҡалар) туберкулезды дауалау, реабилитация, профилактика мәсьәләләре буйынса бушлай консультациялар үткәрә.
«Өфөнөң Сәғит Агиш урамы, 4-се йорт адресы буйынса урынлашҡан Республика туберкулез диспансерының поликлиника бүлегенә, телефоны: 228-45-14; Цюрупа урамы, 100/1, Октябрь проспекты, 155-се йорт адрестары буйынса мөрәжәғәт итергә мөмкин», — тине матбуғат хеҙмәте вәкиле Лира Исхакова.
24 мартта иртәнге 9-00-дән сәғәт 13-00-гә тиклем Өфөнөң Үҙәк, Колхоз һәм Затон баҙарҙары майҙанында күсмә флюорографик ҡоролмала граждандарға бушлай флюорография үткәреләсәк.
Бөтә донъя туберкулезға ҡаршы көрәш көнөн 1982 йылдың 24 мартынан алып билдәләйҙәр. Тап ошо ваҡытта Бөтә донъя һаулыҡ һаҡлау ойошмаһы һәм Халыҡ-ара туберкулезға һәм үпкә ауырыуҙарына ҡаршы көрәш ойошмаһы (IUATLD) туберкулез эпидемияһын туҡтатыуҙың глобаль мәсьәлә булыуына йәмәғәтселек иғтибарын йәлеп итеү маҡсатында был датаны Бөтә донъя туберкулезға ҡаршы көрәш көнө тип иғлан итеү тәҡдиме менән сығыш яһай.
2010 йыл 2006-2015 йылдарға иҫәпләнгән “Туберкулезды туҡтатыу” глобаль планын ғәмәлгә ашырыуҙың ярты юлын билдәләүсе йыл. 2010 йылда Бөтә донъя туберкулезға ҡаршы көрәш көнөнөң лозунгыһы - "Туберкулезға ҡаршы көрәш дауам итә!".


text:
Дин
Дин —- донъяны төшөнөү-аңлауҙың айырым бер формаһы, ул ғәҙәттән тыш көскә ышаныуҙан ғибәрәт һәм үҙ эсенә әхлаҡи нормаларҙы, тәртип-низамды, йолаларҙы һәм кешеләрҙең айырым ойошмаларға тупланыуын ала (сиркәү, мәхәллә).[1].
Хронологик яҡтан ҡарағанда, иң беренсе боронғо йәһүдтәр дине барлыҡҡа килгән. Ул б.э.т. 11 быуат элегерәк барлыҡҡа килә. Унан ҡала — Буддизм (б.э.т. VI— V быуаттар), өсөнсөһө — христианлыҡ (б.э. I быуат), дүртенсеһе — ислам (б.э. VII быуат). Был диндәр барыһы ла тиерлек изге яҙмалар рәүешендә (Тәүрат, Талмуд, Инжил, Ҡөрьән) формалашалар. Барыһына ла билдәле системалылыҡ, структура хас. Мәҫәлән, Библия Инжил (Верхий Завет) һәм Тәүраттан (Новый Завет) тора. Беренсеһен (иудаизм) 39 китап тәшкил итә. Барлыҡ Евангелие (христиан дине) 39 китаптан төҙөлгән, тағы 27 бүлекте үҙ эсенә ала. Ҡөрьән 114 сүрәнән ғибәрәт, һәр сүрә билдәле һандағы һәм төрлө мәғәнәләге аяттарҙы туплаған. Бөтө донъяға таралған диндәрҙең бүлексәләре, ҡаршылыҡтары булһа ла, үҙ-ара бәйләнештә ижад ителгәндәр, шунлыҡтан уларҙың системалары уртаҡ тип һанарға була. Бөтә донъяға таралған диндәр фәҡәт «саф дини» хөкөмдәргә генә ҡайтып ҡалмай. Уларҙа тейешле урындарҙа айырым контекстар рәүешендә төрлө фәлсәфи, әхлаҡи, сәйәси, хоҡуҡи һ. б. шундай принциптар, нормалар тәғбир ителгән. Ғөмүмән алғанда, традицион диндәр, мифология кеүек үк, милли мәҙәниәттәрҙең элементы булып тора. Дин социаль күренеш булып ҡала.
Йөкмәткеһе
Диндең икенсе төрлө билдәләмәләре[үҙгәртергә | вики-тексты үҙгәртергә]
- ижтимағи аңдың бер формаһы; табыныу объекты булып торған ғәҙәттән тыш көстәр һәм йән эйәләренә (илаһтар, рухтарға) ышаныуға нигеҙләнгән рухи күҙаллауҙар тупланышы [2].
- ойошҡан рәүештә юғары көстәргә ышаныу. Дин ғәҙәттән тыш көстәргә инаныуҙан ғына тормай, ул был көстәргә айырым мөнәсәбәттәрҙе лә билдәләй: ул бар, тимәк, уға ынтылышты күрһәткән ихтыяр эшмәкәрлеге лә булырға тейеш.[3].
- Инаныс мистика менән дә бәйле булыуы ихтимал.[4]
Дин өсөн изгелек һәм яуызлыҡ, әхлаҡ, тормош маҡсаты һәм мәғәнәһе кеүек төшөнсәләр бик мөһим булып тора.[5]
Күпселек донъя диндәренең нигеҙҙәре, диндарҙарҙың инаныуы буйынса, Аллаһ тарафынан йәки илаһтарҙан иңдерелгән, йәки диндә юғары баҫҡыстарға күтәрелгән изгеләр, тәҡүәләр тарафынан яҙылған тип һанала.
Күпселек дини берлектәрҙә руханиҙар ҙур әһәмиәткә эйә.
Дин һүҙенең этимологияһы[үҙгәртергә | вики-тексты үҙгәртергә]
Дин (религия) һүҙенең килеп сығышын борон бер нисә йәһәттән сығып ҡарағандар. Б.э.т. I быуатта йәшәгән оратор, яҙыусы һәм сәйәсмән Цицерон латинса relegere (ҡабаттан йыйылыу, тикшереү, айырым осраҡҡа ҡалдырыу), тигәндән алынған, айырым иғтибарға, инаныуға, табыныуға лайыҡ тигәнде белдерә тип һанаған. Цицерон динде Юғары көстәргә инаныу, табыныу тип ҡабул иткән.
Көнбайыштың нәсрани ораторы һәм яҙыусыһы Лактанций «религия» һүҙе латин ҡылымы Religare (бәйләү) тигәндән алынған тип иҫәпләгән, шуға динде кеше менән Юғары көс араһындағы бәйләнеш тип билдәләгән.
Хәҙерге ғилми тикшеренеүселәр йышыраҡ «религия» һүҙе Religare ҡылымынан килеп сыҡҡан тип һанаусан[6].
Дин структураһы[үҙгәртергә | вики-тексты үҙгәртергә]
Социология дин структураһында ошондай компоненттарҙы билдәләй:
- дини аң, ул ябай инаныс (шәхси) йәки концептуаль (Аллаһ тураһында тәғлимәт, йәшәү рәүеше нормалары һ.б.) булыуы мөмкин
- дини эшмәкәрлек, ул ғибәҙәткә бәйле йәки бәйһеҙ булыуы мөмкин
- дини мөнәсәбәттәр (ғибәҙәтле, ғибәҙәтһеҙ),
- дини ойошмалар.
Дин төрҙәре[үҙгәртергә | вики-тексты үҙгәртергә]
Мәжүсилек (күп илаһлылыҡ) — политеизм. Бер Аллалыҡ) - (монотеизм) (йәһүди, нәсрани, ислам, сикһ һ.б.)
Пантеизм — Ғаләм (тәбиғәт) һәм Аллаһ бер үк көстәр, тигән инаныс.
Аллаһҡа табынмаған диндәр ҙә бар (абстракт идеалға инаныс) - конфуцийсылыҡ, буддасылыҡ, джанисылыҡ
Дин һәм йәмғиәт[үҙгәртергә | вики-тексты үҙгәртергә]
Мәҡәләлә ҡарала:
- Дин һәм фән
- Дин һәм енәйәтселек
- Дин һәм сәләмәтлек
- Дин һәм социаль уңыш
- Дин һәм сәйәсәт
- Дин һәм әхлаҡ
Дин һәм донъялағы инаныстар[үҙгәртергә | вики-тексты үҙгәртергә]
Ибраһими диндәр[үҙгәртергә | вики-тексты үҙгәртергә]
Ибраһим пәйғәмбәр йәһүҙилектә, нәсраниҙарҙа һәм Исламда инаныстарға нигеҙ һалыусы тип һанала.
Йәһүҙилек[үҙгәртергә | вики-тексты үҙгәртергә]
Йәһүҙилек б.э.т. ХIХ быуаттарҙа Мысыр һәм Фәләстан ерҙәрендә барлыҡҡа килгән. Ул беренсе булып монотеизм, йәғни бер Аллаға табыныуҙы дөрөҫ тип иғлан иткән. Йәһүҙилек — милләт тә, дин дә булып тора.
Нәсранилыҡ[үҙгәртергә | вики-тексты үҙгәртергә]
Фәләстандә б.э. беренсе быуатында башта йәһүҙиҙәр араһында барлыҡҡа килә. Шунан инде башҡа халыҡтар араһында таралып китә. Бында милләт айырыу юҡ.
Ислам[үҙгәртергә | вики-тексты үҙгәртергә]
Ислам б.э.VII быуатта мәжүсилектә йәшәгән Ғәрәп ярымутрауында барлыҡҡа килгән.
Иҫкәрмәләр[үҙгәртергә | вики-тексты үҙгәртергә]
- ↑ Елена Казарина Дин — Кругосвет энциклопедияһынан
- ↑ Толковый словарь русского языка.
- ↑ Энциклопедический словарь. Издатели: Ф. А. Брокгауз, И. А. Ефрон. Т. 26А. — СПб., 1899. — С. 539—544. Трубецкой, Сергей Николаевич Религия // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
- ↑ Забияко А.П. Религия // Энциклопедия религий. – М.: Академический проект, 2008. – С. 1069.
- ↑ Кураев А.В., протодиакон, к.ф.н. Уроки сектоведения — Санкт-Петербург: Формика, 2002. — 448 б. — ISBN 5-7754-0039-9.
- ↑ Religion. Online Etymology Dictionary. Тәүге сығанаҡтан архивланған 27 май 2012.


text:
Башҡортостан уҡыусыһы рәсәйҙәрҙе еңеү байрамы менән ҡотлаясаҡ
ӨФӨ, 2015 йыл, 7 май. /«Башинформ» мәғлүмәт агентлығы, Әлим Фәйезов/.
Туймазы ҡалаһы 8-се урта дөйөм белем биреү мәктәбенең 6 класс уҡыусыһы Иван Примакин «Беҙ — һинең балаларың, Еңеү!» Бөтә Рәсәй мәғрифәтселек проекты еңеүселәренең береһе булды. Ошо конкурста еңеүселәрҙең фотоһүрәттәре Бөйөк Еңеүҙең 70 йыллығы уңайынан сығарылған почта открыткаларын биҙәй. Мәктәп уҡыусыһы Иван Примакин — 316 хәрби осош яһаған Советтар Союзы Геройы Иван Примакиндың ейәне.
Открыткалағы йәш Иван Примакин бөтә рәсәйҙәрҙе бөйөк байрам менән ҡотлаясаҡ. Ул үҙенең еңеүен герой олатаһына арнаған, тип хәбәр иттеләр Туймазы районы хакимиәтенән.


text:
Төбәк аграрийҙары ураҡты 25 авгусҡа тиклем тамамлаясаҡ
Башҡортостан игенселәре ураҡты 25 авгусҡа тиклем тамамларға планлаштыра. Был хаҡта БР Хөкүмәтенең матбуғат хеҙмәтенән хәбәр иттеләр.
Ағымдағы йылда ҡоролоҡтан барлыҡ тиерлек райондар зыян күрҙе, шуға күрә ураҡ эштәре ябай булмаған шарттарҙа бара. Ғәҙәттән тыш хәл режимы бөгөнгө көнгә республиканың 46 районында һәм 3 ҡала округында индерелгән.
Һуңғы мәғлүмәттәр буйынса, һәләк булған сәсеүлектәр майҙаны 447 мең гектар (иген культуралары – 339 мең, мал аҙығы культуралары – 85 мең, техник культуралар – 23 мең) тәшкил иткән. Ҡоролоҡ арҡаһында зыян күләме яҡынса 2,5 миллиард һумдан ашыу булмаҡсы.
Әлеге ваҡытта 18 район аграрийҙары республиканың Ауыл хужалығы министрлығына зыян күләмдәрен раҫлаған документтар ебәргән. Ҡалған хужалыҡтарҙа юғалтыуҙарҙы баһалау 23 авгусҡа тамамланасаҡ.
Бөгөнгө көнгә республика майҙандарының 70 процентында (1200 мең гектар) иген һәм ҡуҙаҡлы иген культуралары урып йыйылған, 67 процентында (1150 мең гектар) һуғылған. Йәмғеһе 1,3 миллион тонна иген һуғып алынған.
Әлеге шарттарҙы иҫәпкә алғанда, республикала аҙыҡ-түлек хәүефһеҙлеген тәьмин итеү өсөн ужым культураларын сәсеү ҙур әһәмиәткә эйә. Тап был культураларҙың ҡоролоҡ шарттарында ла тотороҡло уңыш тәьмин итеүе сер түгел. Башҡортостанда быйыл ужым культураларын сәсеүгә 550 мең гектар майҙан бүленгән.
Хужалыҡтарҙа кәрәкле орлоҡ әҙерләнгән дә инде, әлегә уларҙың сифаты тикшерелә. Ужым культуралары өсөн минераль ашламалар һатып алыуға 150 миллион һум аҡса бүленәсәк. Республикала шулай уҡ тупраҡ, техника әҙерләү буйынса саралар планы тормошҡа ашырыла.


text:
Рөстәм Хәмитов Яңауылда ғәҙәттән тыш хәлде бөтөрөү буйынса ашығыс ултырыш үткәрҙеФото: Андрей Старостин
Рөстәм Хәмитов Яңауылда ғәҙәттән тыш хәлде бөтөрөү буйынса ашығыс ултырыш үткәрҙе
Рөстәм Хәмитов Яңауылда ғәҙәттән тыш хәлде бөтөрөү буйынса ашығыс ултырыш үткәрҙеФото: Андрей Старостин
Башҡортостан Президенты Рөстәм Хәмитов, Яңауылда Совет урамы буйынса йортта газ балоны шартлау һәм янғын ваҡытында кешеләр үлгән ҡаза урынын ҡарағандан һуң, Яңауыл районы хакимиәтендә Ғәҙәттән тыш хәлдәр министрлығы, Эске эштәр министрлығы, БР Дәүләт төҙөлөшө, прокуратура һәм башҡа котролдә тотоу ойошмалары вәкилдәре, Яңауыл районы етәкселеге ҡатнашлығында республика ғәҙәттән тыш хәлдәр комиссияһының кисектергеһеҙ ултырышын үткәрҙе. Унда ҡаза эҙемтәләрен бөтөрөүгә ҡағылышлы бөтә мәсьәләләр ҙә ҡаралды, тип хәбәр иттеләр төбәк башлығының матбуғат хеҙмәтенән.19 ғинуарҙа киске сәғәт ундан алып ҡалала ғәҙәттән тыш хәл режимы индерелгән. БР Президенты Дәүләт төҙөлөшөнә шартлау булған йортта уны йүнәтеп булыу мөмкинлегенә, йорттағы төп конструкцияларҙың зыян күреү-күрмәгәнлеген асыҡларға, унда етди экспертиза үткәрергә ҡушты. Йортта йылытыу системаһы боҙолмағас, торбалар туңмаһын өсөн бинаны гермитизациялау, ватылған тәҙрәләрҙе, тәҙрә уйымдарын йүнәтеү буйынса кисектергеһеҙ эш башларға кәрәк.
Республика башлығы Яңауыл районы хакимиәте башлығы Илшат Вәзиғәтовтың үҙенә йүнәтеү эштәре барышын етәкләргә, даими ҡаза урынында булырға ҡушты. Кисәге төштә күргәндәре Президентты ҡәнәғәтләндермәне. Йүнәтеү эштәре әкрен бара, уларҙы тиҙләтергә кәрәк. Яҡын ваҡыт эсендә махсус ойошторолған комиссия был трагедия һөҙөмтәһендә килеп килеп сыҡҡан хәлде асыҡлай башлаясаҡ. Унда зыян күргәндәрҙең барыһына ла матди ярҙам күрһәтеләсәк, тине Президент. Һәр бер һәләк булыусыға компенсация бер миллион һумдан да кәм бумаясаҡ. Ҡалған зыян күреүселәргә ул уларҙың алған тән йәрәхәттәре ауырлығына, матди зыян күреүҙәренә бәйле тәғәйенләнәсәк. Быларҙың барыһын да комиссия билдәләргә тейеш.
Рөстәм Хәмитов тейешле хеҙмәттәргә зыян күреүселәрҙе медицина ярҙамы, кәрәкле дауалау менән тәьмин итергә ҡушты. Район хакимиәте башлығына кешеләргә ғәҙәти тормош өсөн бөтә шарттар булдырырға йөкмәтте. Президент әйтеүенсә, улар күнегелгән ритмдан күсмәһен өсөн «зыян күреүселәр менән эште ябайлаштырмаҫҡа»: балалар – балалар баҡсаһына, мәктәпкә йөрөргә, ә эшләгәндәр эшкә йөрөүҙәрен дауам итергә тейеш. Кешеләргә беренсе кәрәк-яраҡ әйберҙәре һатып алыу өсөн ашығыс рәүештә аҡса бирергә кәрәк, сөнки янғын һөҙөмтәһендә ҡайһы берәүҙәрҙең бөтә мөлкәте, документтары янды, бер нәмәһе лә ҡалманы.
Халыҡ именлеге мәсьәләләренә ҡағылып, Президент, был инде һуңғы ике йылда кешеләр үлеүе менән бындай һәләкәттәр төрөнөң икенсе ҡазаһы, тип һыҙыҡ өҫтөнә алды. Ремонт һәм төҙөлөш эштәре башҡарғанда газ балоны ҡорамалын ҡулланғанда быға оҡшаш хәл 2012 йылдың ғинуар аҙағында Бәләбәй районының Приют ҡасабаһында булды. Президент республиканың Дәүләт төҙөлөшөнә бындай ҡорамалды ҡулланыу буйынса тулы масштаблы тикшереү үткәрергә, төҙөлөш фирмаларының бөтә лицензияларын, ошо ҡорамалда эшләүсе белгестәрҙең квалификацияларын тикшерергә ҡушты.
— Шулай уҡ йорт старосталарына, йорт комитеттары етәкселәренә һәм ағзаларына газ балондары ҡулланып ремонт эштәрен башҡарған урындар тураһында белгертеүҙәрен һорарға кәрәк. Халыҡ араһында был өлкә буйынса аңлатыу эштәрен көсәйтеү зарур, — тине Рөстәм Хәмитов.
Зыян күреүселәрҙең ҡаза ваҡытында янғын һүндереүселәрҙең һуңлап килеүҙәренә, янғынды һүндереү барышында күбек материалдары ҡулланмай, ә һыуҙы ҡулланыуға, ҡалала янғын вышкаһының булмауына зарланыуҙарына ҡағылғанда, быны Президент асыҡларға вәғәҙәләне.
— Быны мотлаҡ асыҡларға кәрәк, ә был ғәҙәттән тыш хәлен ликвидациялау ваҡытында насар эшләгәндәр яза алырға тейеш, — тип билдәләне Рөстәм Хәмитов.
Президент һәләк булғандарҙың туғандарына ҡайғы уртаҡлашыу һәм бөтә зыян күреүселәргә ҡыҙғаныу белдерҙе. Уның ҡушылған йөкләмәләренең үтәлешен, зыян күреүселәрҙең нисек урынлашыуын, уларҙың юғалған документтарын тергеҙеү буйынса эштәр барышын тикшерергә аҙна аҙағында ҡабат Яңауылға киләсәк, тине ул. Финанс мәсьәләләргә ҡағылғанда, Рөстәм Хәмитов, республика бюджеты уны хәл итә ала, тип белдерҙе.
— Приютта, Урманда шартлауҙарҙан, Әбйәлил районында һыу баҫыуҙан зыян күреүселәргә ярҙам иттек, яңауылдарҙы ла бәләлә ҡалдырмаясаҡбыҙ, — тине Президент. «Барыһынан да был ғәҙәттән тыш хәл эҙемтәләрен ликвидациялауҙа әүҙем эшләүҙәрен талап итәм», — тине республика башлығы.


text:
Өс башҡорт фильмы Ҡазан халыҡ-ара мосолман киноһы фестивалендә ҡатнаша
ӨФӨ, 2015 йыл, 3 сентябрь. /«Башинформ» мәғлүмәт агентлығы, Ләйлә Аралбаева/.
«Башҡортостан» киностудияһында төшөрөлгән өс кинотаҫма XI Ҡазан халыҡ-ара мосолман киноһы фестивалендә ҡатнаша. Фестиваль 5 сентябрҙән 11-нә тиклем уҙа. «Ҡыҫҡа метражлы уйын фильмдары» номинацияһында конкурс программаһында режиссер Айнур Асҡаровтың «Әсә» фильмы, «Ҡыҫҡа метражлы документаль фильм» номинацияһында режиссер Насур Юрушбаевтың «Ике тотҡон: Жәүит менән Вальтер», «Анимация фильмы» номинацияһында Рим Шәрәфетдиновтың «Ни пуха, ни пера!» фильмы ҡатнаша.
Мосолман киноһы фестивале приздарына донъяның 25 иленән 51 кинотаҫма дәғүә итәсәк. Фестивалгә бөтәһе 700 самаһы ғариза ебәрелгән. Шулар араһынан билдәле кино белгесе Сергей Лаврентьев етәкселегендәге комиссия һәр номинация өсөн 10 фильм һайлап алған. Конкурс номинацияһында биш номинация ҡаралған — «Уйын тулы метражлы кино», «Уйын ҡыҫҡа метражлы кино», «Документаль тулы метражлы кино», «Документаль ҡыҫҡа метражлы кино» һәм «Анимация киноһы».


text:
Башҡортостандан бизнес-проекттар иң яҡшылар иҫәбендә
Башҡорт дәүләт университетының Сибай һәм Стәрлетамаҡ университеты командалары "Студенттар ирекле эшҡыуарлыҡта" халыҡ-ара конкурсының Мәскәүҙә үткән Бөтә Рәсәй этабында уңышлы сығыш яһаны.
Илебеҙ баш ҡалаһында йәштәребеҙ төрлө йүнәлештәге ете ҡыҙыҡлы һәм социаль мөһим проект тәҡдим итте. Жюри ағзалары Башҡортостандан студенттарҙың юғары кимәлдәге әҙерлеген билдәләне. Мәҫәлән, Сибайҙан студенттар бер йылда конкурсҡа ҡуйылған проекттарҙы тормошҡа ашырыуҙы маҡсат итеп ҡуйған өс фирманы теркәгән. Был фирмалар уларҙың ҡалаһында асылған бизнес-инкубатор сиктәрендә эшләй. Проекттарҙы тормошҡа ашырыу эшҡыуарҙарҙың әүҙем ярҙамында алып барыла.
Ярыш йомғаҡтары буйынса Сибайҙан студенттар башта суперфиналға сыҡҡан алты команда иҫәбендә ине, ә һуңынан хатта өс призер составына инде. Башҡорт дәүләт университетының Сибай институты командаһы өсөнсө урын яуланы.
БДУ-ның Стәрлетамаҡ филиалы командаһы "Йыл дебюты" номинацияһында еңде һәм SIFE Рәсәй дипломына лайыҡ булды.
Әйтергә кәрәк, проекттарҙы яҡлау буйынса көрәш өс лигала көсөргәнешле барҙы. Бөтә Рәсәй этабы уйындарында илдең бөтәһе 24 юғары уҡыу йорто командаһы ҡатнашты.


text:
Республика Халыҡтар дуҫлығы йортоноң директоры итеп Азат Ибраһимов тәғәйенләнде
Башҡортостан Республикаһы Халыҡтар дуҫлығы йортоноң директоры итеп Азат Ибраһимов тәғәйенләнде, тип хәбәр итә БР Мәҙәниәт министрлығы.
Азат Ибраһимов 1959 йылдың 13 июлендә Өфөлә тыуған. Башҡорт дәүләт университетының тарих факультетын тамамлаған.
1996-97 йылдарҙа БР матбуғат һәм киң мәғлүмәт министры ярҙамсыһы булып эшләй. 1997-2009 йылдарҙа республика Хөкүмәте Аппаратында матбуғат һәм телевидение мәсьәләләренә яуаплы була.
2009-12 йылдарҙа Азат Ибраһимов Әхмәтзәки Вәлиди исемендәге БР Милли китапханаһын етәкләй. Республиканың төп китапханаһында эшләү осоронда уны реконструкциялау, шулай уҡ китапхана процестарын мәғлүмәтләштереү мәсьәләләре менән әүҙем шөғөлләнә.
2012-14 йылдарҙа БР Дәүләт китап палатаһында (Матбуғат архивы) директор вазифаһын башҡара, республика матбуғатының автоматлаштырылған йылъяҙмаһын һәм электрон каталогын тултырыу маҡсаты менән «ИРБИС» автоматлаштырылған программаны индереүгә тотона.
Белешмә. БР Халыҡтар дуҫлығы йорто дәүләт учреждениеһы Башҡортостан Президентының 1994 йылдың 19 апрелендәге Указына ярашлы ойошторола. Уның маҡсаты – республика территорияһында йәшәүсе халыҡтарҙың, этник төркөмдәрҙең, диаспораларҙың һәм милли әҙселектең рухи байлыҡтарын яңынан тергеҙеү, һаҡлау, үҫтереү һәм рациональ файҙаланыу буйынса милли-мәҙәни ойошмалар (үҙәктәр) эшмәкәрлеге өсөн кәрәкле шарттар булдырыу. Бөгөнгө көнгә Халыҡтар дуҫлығы йорто ҡарамағында 41 милли-мәҙәни үҙәк уңышлы эшләп килә.


text:
Башҡортостан парламентарийҙары күлдәргә хоҡуҡтарын ҡайтарырға ниәтләй
Дәүләт Йыйылышы-Ҡоролтай депутаттары республика биләмәһендәге күлдәрҙе үҙ милекселегенә ҡайтарыуға өлгәшергә ниәтләй. Шуның өсөн улар Рәсәй Һыу кодексының һигеҙенсе статьяһына үҙгәрештәр әҙерләне һәм хәҙер төҙәтмәләрҙе Дәүләт Думаһына ебәрергә йыйына.
Аграр мәсьәләләр, экология һәм тәбиғәттән файҙаланыу буйынса парламент комитеты рәйесе Франис Сайфуллин хәбәр итеүенсә, ғәмәлдәге закондарға ярашлы бөтә һыулыҡтар, йылға һәм күлдәрҙе индереп, федераль милекселеккә ҡарай. Башҡортостан территорияһында ике меңдән ашыу күл иҫәпләнә. Әммә уларҙың ҡайһы берҙәре генә ҡуртымға тапшырылған. Күбеһе хужаһыҙ булып ҡала. Һөҙөмтәлә улар һайыға һәм бысрана. Ә федераль бюджет был һыулыҡтарҙы тотоуға бер тин дә бүлмәй”.
Дәүләт Йыйылышы депутаты иҫәпләүенсә, күлдәрҙе Рәсәй субъекттары милекселегенә тапшырыу хоҡуҡи коллизияны хәл итергә ярҙам итәсәк һәм, иң мөһиме, экологик шарттарҙа ыңғай сағыласаҡ.


text:
Ҡара йыландар
Ҡара йыландар(лат. Vipera, урыҫ. Гадюки) — йыландар отрядының ҡара йыландар ғаиләһенә ҡараған һөйрәлеүселәр заты.
25 төрө билдәле, Африкала һәм Евразияла таралған[1]. Башҡортостанда 2 төрө бар[2].
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Кәүҙә оҙонлоғо 1 метрға тиклем, төҫө асыҡ һоронан алып ҡараға тиклем, арҡаһы кәкре һыҙыҡлы. Башы өсмөйөш йәки трапеция рәүешендә, өҫ яҡтан дөрөҫ булмаған формалағы ваҡ мөгөҙсә менән ҡапланған; ябай ҡара йыландың башында тәре рәүешендәге һүрәт бар. Күҙ ҡараһы вертикаль. Өҫкө яңағында 2 хәрәкәтсән көпшә һымаҡ ағыулы теш урынлашҡан.
Үрсеүе[үҙгәртергә | вики-тексты үҙгәртергә]
Енси диморфизм хас: инә йыландар аталарына ҡарағанда эрерәк. Полигам. Енси яҡтан 3—5 йылда өлгөрә. Йомортҡа-тере бала тыуҙырыусы, көҙөн инә йылан 5‑тән алып 18‑гә тиклем бала тыуҙыра.
Туҡланыуы[үҙгәртергә | вики-тексты үҙгәртергә]
15 йылға тиклем йәшәй. Эңерҙә һәм төндә әүҙем. Оло йыландар башлыса ваҡ кимереүселәр, тәлмәрйендәр, йәштәре бөжәктәр, лайлалы ҡусҡарҙар, селәүсендәр һ.б. менән туҡлана.
Йәшәйеше[үҙгәртергә | вики-тексты үҙгәртергә]
Яңғыҙ йәки бәләкәй төркөмдәр (2—5 зат), һирәгерәк ҙур өйкөмдәр менән кимереүселәр, һуҡыр сысҡан өңдәрендә, ағас тамырҙары аҫтында, яр, ҡая ярыҡтарында ҡышлайҙар. Ябай ҡара йылан ҡуйы үләнле ҡатнаш урмандарҙа һәм уларҙың ситтәрендә, һыу ятҡылыҡтары ярҙарында тереклек итә, урман һәм урман-дала зоналарында таралған. Дала ҡара йыланы далала, һыубаҫар урмандарҙа, йырындарҙа, ташлы битләүҙәрҙә тереклек итә, дала һәм урман-дала зоналарында таралған.
Файҙаһы[үҙгәртергә | вики-тексты үҙгәртергә]
Ҡара йылан экосистемаларҙа сысҡан һымаҡ кимереүселәрҙең, моллюскыларҙың, бөжәктәрҙең һанын көйләй. Ҡара йылан сағыуы кеше өсөн хәүефле. Ҡара йылан йылан ағыуына ҡаршы сывороткалар, башҡа дарыуҙар алыу маҡсатында аҫрайҙар.[3].
Иҫкәрмәләр[үҙгәртергә | вики-тексты үҙгәртергә]
- ↑ Ҡалып:ReptileDatabaseGenus
- ↑ русские названия приведены по Ҡалып:Книга:Пятиязычный словарь названий животных. Амфибии и рептилии,
дополнены по Ананьева Н. Б. и др. 2004
- ↑ Ҡалып:ReptileDatabase
Сығанаҡ[вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Ананьева Н. Б., Орлов Н. Л., Халиков Р. Г., Даревский И. С., Рябов С. А., Барабанов А. В. Атлас пресмыкающихся Северной Евразии (таксономическое разнообразие, географическое распространение и природоохранный статус) — СПб.: Зоологический институт РАН, 2004. — Б. 189-218. — 1000 экз. — ISBN 5-98092-007-2.


text:
Сәйетбаба ауылында «Сыуалташ» фольклор ансамбле премьераһы үтте
Ғафури районының Сәйетбаба ауылында «Сәйетбаба» башҡорт тарихи-мәҙәни үҙәге һәм ауыл мәҙәниәт йорто нигеҙендә яңы «Сыуалташ» фольклор ансамбле ойошторолдо. Үҙешмәкәр коллектив составына 40-80 йәшлек өлкән быуын вәкилдәре инә.
Ансамбль премьераһы Ололар көнөндә үтте. Яңы барлыҡҡа килгән коллектив ветерандарҙы һәм пенсионерҙарҙы ҡотлап, концерт номерҙары күрһәтте. Ҡотлауҙарға ауыл советы, «Сәйетбаба» башҡорт тарихи-мәҙәни үҙәге, мәктәп һәм дауахана етәкселәре ҡушылды. Концерттан һуң ансамбль ағзалары һәм саҡырылған ҡунаҡтар сәй менән һыйланды.


text:
Уҡыусылар бөгөн сит телдәрҙән һәм химиянан имтихан тапшыра
Башҡортостанда химия буйынса берҙәм дәүләт имтиханына - 5292 кеше, сит телдәргә 2056 кеше (инглиз теле – 1994, немец теле – 52, француз – 10) яҙылған. Шулай ҙа теүәл һандар имтихандарҙан һуң ғына билдәле буласаҡ. БР Төбәк мәғлүмәт эшкәртеү үҙәге директоры Андрей Блинов әйтеүенсә, БДИ тапшырыуға заявка биргән уҡыусыларҙың барыһы ла имтиханға килмәй. Кемдер кире уйлай, кемдер юғары уҡыу йортона инер өсөн талап ителгән берәй фәнде уңышлы тапшырһа, икенсе өҫтәмә имтихан тапшырыуҙы кәрәк тип тапмай.
Был имтихандар буйынса насар баһалар аттестат алыуға йоғонто яһамай.
Шул уҡ ваҡытта кесаҙна, 7 июндә, балаларға икенсе мотлаҡ фәндән – математиканан имтихан тапшырырға кәрәк буласаҡ.
Һайлау буйынса икенсе берҙәм дәүләт имтиханы 13 июндә йәмғиәтте өйрәнеү фәненән һәм физиканан буласаҡ, 16 июндә — география һәм әҙәбиәт буйынса.
БДИ буйынса резерв көндәр — 18-21 июнь.
Кеҫә телефондарын алып ингән өсөн уҡыусылар имтихандан сығарыла. Телефонға төшөрөлгән БДИ материалдарын интернетта урынлаштырыу һөҙөмтәләрҙең юҡ ителеүе менән янай, был осраҡта имтиханды киләһе йылда ғына ҡайтанан тапшырып буласаҡ.


text:
Фото:
БР Территориаль үҫеш буйынса агентлығы етәксеһе урынбаҫары тәғәйенләнде
Фото:
Башҡортостан Президенты Рөстәм Хәмитов БР Территориаль үҫеш буйынса агентлығы етәксеһе урынбаҫары итеп Радик Гәрәевты тәғәйенләне. Әлегә тиклем ул Өфө хакимиәтенең иҡтисад идаралығында бүлек начальнигы булып эшләгән.
Гәрәев Радик Нәби улы 1960 йылдың 12 февралендә Өфөлә тыуған. 1983 йылда Өфө авиация институтын тамамлай. Хеҙмәт эшмәкәрлеген 1977 йылда Өфө авиация институтында лаборант булып башлай.
1985 йылдан СССР-ҙың 50 йыллығы исемендәге Өфө агрегат производство берекмәһенең ВЛКСМ комитеты секретары урынбаҫары, секретары, ВЛКСМ-дың Башортостан өлкә комитетында эштәр идаралығы инструкторы, Башҡортостан Демократик йәштәр иттифағының эштәр идаралығы секторы мөдире вазифаларын башҡара. 1992 – 2001 йылдарҙа БР Йәштәр сәйәсәте буйынса дәүләт комитетында эшләй.
2001 йылда Өфө хакимиәтенә эшкә күсә.
2005 йылдан — Рәсәй Федерацияһы дәүләт йәштәр сәйәсәте өлкәһенең почетлы хеҙмәткәре.


text:
Фото:
Республика Президенты Октябрьский ҡалаһында булды
Фото:
17 февралдә Башҡортостан Президенты Рөстәм Хәмитов эш сәфәре барышында Октябрьский ҡалаһында булды.
Төбәк башлығы 1-се ҡала дауаханаһының яңы сафҡа индерелгән өс ҡатлы хирургия корпусын ҡараны. Ул 2008 йылда төҙөлә башлаған. Төҙөү-монтажлау эштәренә республика һәм муниципаль бюджеттарҙан 150 миллион һумдан ашыу аҡса йүнәлтелгән. Бынан тыш, корпусты медицина ҡорамалдары менән йыһазландырыуға республика бюджетынан 40 миллион һумдан ашыу аҡса бүленгән.
Республика Президенты яңыртылған хирургия бүлексәһендә заманса ҡорамал менән йыһазландырылған бүлмәләрҙе ҡараны. Аппарат бүлмәһендә Рөстәм Хәмитовҡа Ғ.Ҡыуатов исемендәге Республика клиник дауаханаһы белгестәре менән видеоконференция үткәреү мөмкинлеген күрһәттеләр. Бынан һуң республика башлығы дауахана табиптары менән осрашыу үткәрҙе.
— Заманса йыһазландырылған бындай дауахана Октябрьский ҡалаһы халҡының тормошон еңеләйтәсәк, әлбиттә. Уларға беренсел медицина ярҙамы ғына түгел, юғары технологиялы ярҙам да күрһәтеләсәк, — тине республика башлығы. – Бының өсөн Рәсәй Федерацияһында һаулыҡ һаҡлау өлкәһен яңыртыу ойошторола ла инде.
Рөстәм Хәмитов ошо көндәрҙә Яр Саллыла үткәрелгән Хөкүмәт рәйесе Владимир Путин ҡатнашлығындағы Волга буйы федераль округының төбәк башлыҡтары селекторы хаҡында иҫкә төшөрҙө.
— Яңыртыу сиктәрендә ике йыл эсендә Башҡортостан Республикаһының медицина һәм һаулыҡ һаҡлау өлкәһенә 15 миллиард һумдан ашыу аҡса һалына, — тине Президент. – Бындай ҙур аҡсалар, әлбиттә, һөҙөмтә бирә, заманса медицина учреждениелары булдырыла. Рәсәйҙә сифатлы медицина ярҙамы күрһәтелмәһә, халыҡ һаны артмаясаҡ. Владимир Владимирович ошо хаҡта ла һөйләне. Бер ниндәй ҙә саралар күрелмәһә, 2050 йылға илдә ни бары 100 миллион самаһы кеше ҡаласаҡ.
— Һаулыҡ һаҡлау өлкәһендә эшләүсе хеҙмәткәрҙәргә эш хаҡын арттырыу зарур, — тине Президент. – Республикала медицинаны үҫтереү өсөн барыһын да эшләйбеҙ. Медицина өлкәһендәге яңыртыу процестары йәһәтенән беҙҙең төбәк ил буйынса уртансы урындарҙы биләй. Барыһы ла 2012 йыл аҙағына ниндәй һөҙөмтә менән сығыуыбыҙҙан тора. 100 проценттан да кәм булған һөҙөмтәләр беҙҙе ҡәнәғәтләндермәй. Бөтә йүнәлештәр буйынса ла ресурстарҙы йөҙ процент үҙләштереү зарур.
Шулай уҡ Рөстәм Хәмитов «Өйәҙе-Тау» тау саңғыһы комплексы эшмәкәрлеге менән танышты. Бында тау саңғысылары өсөн алты трасса эшләй. Комплекс нигеҙендә республиканың Үҙәк тау саңғыһы спорты һәм сноуборд клубының Октябрьский филиалы эшләп килә. Унда 7-15 йәштәрҙәге 60-тан ашыу бала шөғөлләнә. 26 февралдән 5 мартҡа тиклем бында тау саңғыһы спорты һәм сноуборд буйынса II бөтә Рәсәй универсиадаһын үткәреү планлаштырыла.
Республика Президенты шулай уҡ 200 урынлыҡ ҡунаҡхананы, тау саңғыһы трассаларын һәм ғаилә менән ял итеү өсөн ағас йорттарҙы ҡарап сыҡты.


text:
Башҡортостан аграрийҙары кукуруз сәсеүҙе тамамланы
Башҡортостанда һуң ауыл хужалығы культураларын сәсеү тамамланды тиерлек. Бөгөнгө көнгә кукуруз тулыһынса сәселеп бөткән, бер аҙ ҡарабойҙайҙы сәсеп бөтөргә ҡалған, тип хәбәр иттеләр БР Ауыл хужалығы министрлығының матбуғат хеҙмәтенән.
Республиканың Ауыл хужалығын консультациялау үҙәге мәғлүмәттәре буйынса, был культура әлегә 74,6 мең гектарҙа сәселгән, планға ҡарата был 89 процент тәшкил итә.
Башҡортостандың 28 районында ҡарабойҙай сәсеү тамамланған. Шул уҡ ваҡытта 12 районда был культура өсөн планлаштырылғанға ҡарағанда күберәк майҙан бүленгән.
Шулай итеп, Мишкә районы хужалыҡтарында ҡарабойҙай планлаштырылғандан — 3,8 тапҡырға күберәк майҙанда, Благовар районында – өс тапҡырға, Хәйбулла районында – 2,7 тапҡырға, Стәрлетамаҡ районында 1,5 тапҡырға күберәк майҙанда сәселгән, тип хәбәр иттеләр БР Ауыл хужалығы министрлығының матбуғат хеҙмәтенән.


text:
Педагогик белем биреүҙең төп бурысы – хәҙерге заман уҡытыусылары әҙерләү
— Рәсәй Федерацияһы Президенты Дмитрий Медведевтың Мөрәжәғәтнамәһендә бөтә донъя иҡтисади көрсөк шарттарында илдең иҡтисады, производствоһы һәм социаль өлкәһе торошона етди анализ бирелгән, – тип иҫәпләй М. Аҡмулла исемендәге Башҡорт дәүләт педагогия университеты ректоры Раил Әсәҙуллин. — Иң мөһиме, Рәсәйҙе бөтә донъя ихтирам итерлек һәм илебеҙҙе көслө, ышаныслы, тотороҡло үҫешеүсе дәүләт итеп танытырлыҡ алдынғы рубеждарға сығарыу өсөн рәсәйҙәргә (бизнесмендарға, чиновниктарға, уҡытыусыларға, врачтарға) нимә эшләргә кәрәк, тигән һорауға концептуаль яуап бирелгән.
Ысынбарлыҡты йәшермәйенсә, Президент дәүләттең үҫешен тотҡарлаған һәм донъя йәмәғәтселегендә Рәсәй тураһында ысын демократик мөнәсәбәттәр һалынмаған һәм закондарҙы ихтирам итмәгән ил булараҡ ҡараш формалаштырған проблемаларҙы баһалай. Ысынлап та, Рәсәйҙә һәр граждандың именлеге төп урынға ҡуйылһын өсөн бик күп эшләргә кәрәк әле. Ләкин беҙ телмәрҙә төшөнкөлөккә бирелеү тапмайбыҙ, унда икеләнеүҙең эҙе лә юҡ, тимәк, беҙгә, Рәсәйҙең киләсәгенә ышаныс бар.
Илдең үҫеш стратегияһын билдәләп, Президенттың, үҙ принциптарына тоғро ҡалып, сираттағы тапҡыр: “Рәсәй демократик юл буйлап үҫешә ала. Ил цивилизацияның киләһе, тағы ла юғарыраҡ баҫҡысына күсә ала. Социаль өлкәләге кеүек, иҡтисадта көтөлгән структура үҙгәрештәрен көсләү юлы менән атҡарырға ярамай, ә шәхестең ижади потенциалын асыуға таянып тормошҡа ашырырға кәрәк. Ҡурҡытып түгел, ә ҡыҙыҡһындырып. Ҡаршы ҡуйып түгел, ә шәхестең, йәмғиәттең һәм дәүләттең мәнфәғәттәрен яҡынайтып”, тип раҫлауы үҙенә иғтибарҙы йәлеп итә.
Беҙҙе, мәғариф өлкәһе хеҙмәткәрҙәре булараҡ, Президенттың “Беҙҙең яңы мәктәп” инновацион проекты айырыуса ҡыҙыҡһындыра. Президент, мәктәп яңы милли мәҙәниәтте формалаштырыу үҙәге булып торасаҡ, тип асыҡтан-асыҡ әйтә. Шунан сығып, педагогик белемдең төп бурысы – шәхестең үҫешен генә түгел, шулай уҡ ил үҫешенең бөтә йүнәлештәрендә инновацион ынтылыш та тәьмин итерлек хәҙерге заман уҡытыусылары әҙерләү. Төп педагогик вуздар уҡытыусылар әҙерләүҙең ҙур үҙәктәре булып торорға тейеш.
Бында Башҡортостан Президенты Мортаза Рәхимовтың алдан уҡ республикала профилле фәнни-мәғариф кластерҙарҙы үҫтереү кәрәклеге тураһында тәҡдим индереүен айырып билдәләргә кәрәк. Ул мотлаҡ билдәләнгән бурысты тормошҡа ашырыуға булышлыҡ итәсәк тә.


text:
Баш ҡалала етештереүселәр һәм чиновниктар башҡорт һөтөнөң намыҫын яҡланы Фото: Олег Яровиков
Баш ҡалала етештереүселәр һәм чиновниктар башҡорт һөтөнөң намыҫын яҡланы
Баш ҡалала етештереүселәр һәм чиновниктар башҡорт һөтөнөң намыҫын яҡланы Фото: Олег Яровиков
ӨФӨ, 2016 йыл, 29 июнь. /«Башинформ» мәғлүмәт агентлығы, Ольга Мортазина/.
«Россельхознадзор»ҙың һөттә эзбиз, аҡбур, гипс һәм һабын рәүешендәге өҫтәмәләр табылыуы тураһында белдереүенән һуң Өфөлә матбуғат конференцияһы ойошторолдо. 20 июндә яңғыраған мәғлүмәт илдә һөт етештереүгә ҡағылды һәм ҙур резонанс тыуҙырҙы.
«Россельхознадзор»ҙың республика идаралығы етәксеһе Юрий Петров аңлатыуынса, ҡайһы бер матдәләрҙең һөт сәнәғәтендә файҙаланылған эмульгаторҙар ҡулланыу һөҙөмтәһендә барлыҡҡа килеүе ихтимал. Был әҙер ризыҡҡа сит матдәләрҙе ҡушыу тигәнде аңлатмай. «Был бер кемгә лә кәрәкмәй. Етештереүҙең бөтә этаптарында ла тикшереүҙәр уҙғарыла», — тип белдерҙеләр Башҡортостан Һөтсөлөк союзы вәкилдәре.
«Россельхознадзор»ҙың төбәк идаралығы мәғлүмәттәре буйынса, йыл башынан 279 һөт продукцияһы өлгөһө алынған һәм 40 фальсификациялау осрағы асыҡланған. Шуларҙың 25 осрағы урында етештерелгән тауарҙарға ҡараған. «Һөт майын үҫемлек майы менән алмаштырыу тыйылмай. Әммә был осраҡта тауар һөт түгел, ә һөт продукты тип аталырға тейеш. Быны этикеткала яҙырға кәрәк. Әгәр етештереүсе составы үҙгәртелгән продукцияны тәбиғи ризыҡ тип атай икән, бына ошо була инде фальсификациялау», — тине Юрий Петров.


text:
Башҡортостандың урман хужалығы яҡшы кадрҙарға мохтажФото: Рәсүл Хәмиҙуллин
Башҡортостандың урман хужалығы яҡшы кадрҙарға мохтаж
Башҡортостандың урман хужалығы яҡшы кадрҙарға мохтажФото: Рәсүл Хәмиҙуллин
Бөгөнгө көндә республиканың ағас эшкәртеү сәнәғәте һәм урман хужалығы һәйбәт кадрҙарға ҡытлыҡ кисерә. Был турала Өфө урман хужалығы техникумында үткән «Социаль хеҙмәттәшлек – урман һәм ағас эшкәртеү тармағына кадрҙарҙы уңышлы әҙерләүҙең нигеҙе» форумында Башҡортостан Республикаһы урман хужалығы министры урынбаҫары Риф Ғүмәров белдерҙе.
— Яҡшы белгестәр әҙерләү өсөн уңайлы шарттар тыуҙырылған, БР Урман хужалығы министрлығы һәм төбәктең уҡыу йорттары араһында үҙ-ара хеҙмәттәшлек итеү булдырылған, — тине Риф Ғүмәров. – Беҙҙең тармаҡ структураһы йылдам үҫешә, республикала урман хужалыҡтары эшләп килә, Министрлыҡ ведомствоһында дәүләт унитар предприятиелар төҙөлгән. Был ситуацияла барыһы ла кадрҙарҙан тора. Башҡортостандың урман хужалығы Рәсәйҙә иң яҡшылар иҫәбендә, һәм был статусты һаҡларға кәрәк!
Министр урынбаҫары ағас эшкәртеү буйынса белгестәр кәрәклегенә айырыуса баҫым яһаны.
— Бөгөн республикала урман хужалығында хәл итәһе йүнәлештәрҙең береһе булып түбән сортлы ағасты эшкәртеү тора, — тип билдәләне Риф Ғүмәров. – Шуға күрә яҡшы кадрҙар әҙерләү ярҙамында был хәлде үҙгәртергә кәрәк.
Урман хужалығы белгеслектәренең популярлашыуы ҡыуандыра. Был турала Өфө урман хужалығы техникумында арта барған конкурс та һөйләй.
— Уртаса, бер урынға ике кеше дәғүә итә, — тине техникум директоры Дамир Асҡаров. – Бөгөн беҙҙә 854 студент бар. Сығарылыш уҡыусыларыбыҙ уңышлы эшкә урынлаша. Уҙған йылда 263 йәш белгес сығарҙыҡ. Техникумда 70-кә яҡын юғары квалификциялы уҡытыусы белем бирә. Уҡыу йорто ике тапҡыр Рәсәйҙең иң яҡшы урман хужалығы техникумы исеменә лайыҡ булды.


text:
Рөстәм Хәмитов Александр Лукашенко менән осраштыФото: Андрей Старостин
Рөстәм Хәмитов Александр Лукашенко менән осрашты
Рөстәм Хәмитов Александр Лукашенко менән осраштыФото: Андрей Старостин
14 июндә Беларусь Республикаһы Президенты резиденцияһында Башҡортостан Президенты Рөстәм Хәмитовтың Александр Лукашенко менән осрашыуы үтте.
Ике республика араһында машиналар эшләү, нефть химияһы һәм башҡа тармаҡтарҙа, шулай уҡ гуманитар өлкәлә хеҙмәттәшлек мөмкинлектәре тикшерелде.
Осрашыуҙа Беларусь Республикаһы Президенты Хакимиәте хеҙмәткәрҙәре һәм Башҡортостандың рәсми делегацияһы вәкилдәре ҡатнашты, тип хәбәр иттеләр республика башлығының матбуғат хеҙмәтенән.


text:
Һиндостандың Мәскәүҙәге илселегендә Башҡортостандың презентацияһы үтәсәк
Кесе йома, 27 июндә, Һиндостандың Рәсәй Федерацияһындағы илселегендә Башҡортостандың презентацияһы үтә. Унда республиканың иҡтисади, инвестицион һәм сәнәғәт мөмкинлектәре тәҡдим ителәсәк.
Республика исеменән БР Хөкүмәте Премьер-министры урынбаҫары Салауат Сәғитов, Өфө ҡалаһы ҡала округы хакимиәте башлығы Ирек Ялалов, төбәктең иҡтисади үҫеш министры урынбаҫары Вадим Үтәшев, БР сәнәғәт һәм инновацион сәйәсәт министрының беренесе урынбаҫары Рөстәм Хәйруллин, БР ауыл хужалығы министры урынбаҫары Раил Афзалов, Энергия ресурстарын транспортлау мәсьәләләре институты директоры, «Башҡортостан — Һиндостан» дуҫлыҡ йәмғиәте рәйесе Әсғәт Ғүмәров, шулай уҡ төбәктең ҙур предприятиелары вәкилдәре сығыш яһаясаҡ.
Осрашыуҙа Һиндостан Республикаһының Рәсәйҙәге Ғәҙәттән тыш һәм Тулы хоҡуҡлы вәкиле Аджай Малхотра, Һиндостандың ҙур предприятиелары вәкилдәре, дәүләт структуралары етәкселәре ҡатнашасаҡ.
Сара программаһында Башҡортостан иҡтисадының сәнәғәт һәм аграр секторҙарының, республиканың инвестицион һәм фәнни мөмкинлектәренең презентациялары, бизнес вәкилдәренең сығыштары, фекер алышыу, Башҡорт дәүләт ҡурсаҡ театрының мини-спектакле ҡаралған, тип хәбәр иттеләр «2015 йылда Өфө ҡалаһында ШОС һәм БРИКС сараларын үткәреү өсөн шарттар булдырыу буйынса проекттарға ярҙам итеү офис-төркөмө» автономиялы коммерцияға ҡарамаған ойошмаһының матбуғат хеҙмәтенән.


text:
Өфөлә меңгә яҡын сит ил гражданы белем ала
Федераль миграция хеҙмәтенең республика буйынса идаралығы мәғлүмәте буйынса, сентябрь башынан алып Башҡортостанға 300-ҙән ашыу сит ил студенты килгән. Был Нефть, медицина университеттары һәм БашДУ-ның беренсе курс студенттары. Уҡыу алдынан улар барыһы ла Юғары уҡыу йортона тиклемге белем биреү үҙәгендә рус теле буйынса әҙерлек курстары үткән, тип хәбәр итте республика буйынса Федераль миграция хеҙмәте идаралығының матбуғат хеҙмәте хеҙмәткәре Ғәлиә Хабиәхмәтова.
Йәмғеһе Өфө вуздарында 1241 сит ил кешеһе белем ала, улар башлыса Ҡаҙағстан, Үзбәкстан, Төркмәнстан, Тажикстан, Әзербайжан, шулай уҡ Төркиә һәм АҠШ граждандары.


text:
Балаларҙы яҡлау көнөндә юристар бушлай консультацияларға саҡыра
Халыҡ-ара балаларҙы яҡлау көнөндә Рәсәй Юристар ассоциацияһының Башҡортостен бүлексәһе «Балалыҡ һәм яуаплы ата-әсәлек хоҡуҡтарын яҡлауҙың юридик аспекттары» акцияһын үткәрә. Уның сиктәрендә республиканың билдәле юристары теләге булғандарҙың барыһына ла бушлай консультациялар бирәсәк.
Был көндө Өфөнөң Еңеү урамы, 26а адресы буйынса урынлашҡан Балалар һәм үҫмерҙәр өсөн социаль приютҡа, шулай уҡ Цюрупа урамы, 104 адресы буйынса «Мәрхәмәт» хәйриә фондына һәм Октябрь революцияһы, 73/1 адресы буйынса һаулыҡ мөмкинлеге сикләнгән балалар өсөн реабилитация үҙәгенә мөрәжәғәт итергә мөмкин.
Консультациялар иртәнге 10-дан 16 сәғәткә тиклем үткәрелә. Һорауҙарға бүлексә рәйесе, полиция генерал-майоры, Рәсәй Эске эштәр министрлығының Өфө юридик институты начальнигы Фәим Мөхәмәтшин, БР Адвокаттар палатаһы президенты Булат Йомаҙилов, юридик фәндәр докторы, Башҡорт дәүләт университетының граждандар хоҡуғы кафедраһы доценты Денис Кархалев яуап бирә.
Йәнә 14 — 16 сәғәттәрҙә ҡыҙыу линия ла эшләйәсәк. Телефоны: 240-32-10, шылтыратыусылар менән юрист-практик Артур Мөҡсинов аралашасаҡ.
Скайп (GBURSP) буйынса онлайн режимында ошо уҡ ваҡытта Ричард Садиҡов та консультациялар бирә.
Һорауҙарҙы 1 июнгә тиклем gurspmetod@ya.ru электрон почтаһына ла ебәрәргә мөмкин.


text:
Өфө полицияһында бөгөн Асыҡ ишектәр көнө үткәрелә
Бөгөн, 12 декабрҙә, 17-нән 19 сәғәткә тиклем Рәсәй Эске эштәр министрлығының Өфө ҡалаһы буйынса идаралығы граждандарҙың хоҡуҡтарына арналған Асыҡ ишектәр көнө ойоштора. Ҡабул итеүҙе Идаралыҡ етәкселәре һәм ведомствоның Йәмәғәт советы ағзалары алып барасаҡ.
— Ҡабул итеүгә килгән Өфө халҡы эске эштәр органдары эшмәкәрлегендә кеше хоҡуҡтарын һәм азатлығын яҡлау мәсьәләләре буйынса мөрәжәғәт итә ала, — тип хәбәр иттеләр баш ҡала полицияһының матбуғат хеҙмәтендә.


text:
Байрамдарға бәйле, төбәктә май айына берҙәм социаль юл йөрөү билетын апрелдә тулыландырыу яҡшыраҡ
ӨФӨ, 2015 йыл, 27 апрель. /«Башинформ» мәғлүмәт агентлығы, Эльвира Латипова/.
Майҙа байрамдарҙың һәм ял көндәренең күп булыуына бәйле, май айына берҙәм социаль юл йөрөү билетын апрелдә тулыландырыу яҡшыраҡ, тип хәбәр иттеләр «Башҡортостан социаль карталар регистры» асыҡ акционерҙар йәмғиәтенән.
1 һәм 9 майҙа «Рәсәй почтаһы»ндағы юл йөрөү билеттарын тулыландырыу пункттары эшләмәй, башҡа көндәрҙә улар билдәләнгән график буйынса хеҙмәтләндерәсәк. «Связь-Банк» асыҡ акционерҙар йәмғиәтенең Өфөләге филиалы 1 майҙан 4-нә һәм 9 майҙан 11-нә тиклем ябыҡ буласаҡ. «БИС» асыҡ акционерҙар йәмғиәте график буйынса эшләй. Башкомснаббанктың үҙ-үҙеңде хеҙмәтләндереү терминалдары менән тәүлек әйләнәһенә файҙаланырға мөмкин.
Социаль юл йөрөү билетын тулыландырыу пункттарының адресын 8-800-100-81-80 ҡыҙыу линияһы буйынса (шылтыратыу бушлай) һәм (347) 276-91-69, 276-91-23 телефондары буйынса йәки Башҡортостан социаль карталар регистры сайтынан белергә була.


text:
Беларусь ҡоролоҡта Башҡортостанға ярҙам итергә әҙер
Беларусь Республикаһы ҡоролоҡ йылында Башҡортостанға ярҙам ҡулын һуҙырға әҙер. «Башинформ» агентлығына «Спадчына» Республика белорустары милли-мәҙәни үҙәге рәйесе Игорь Лясовичтың хәбәр итеүенсә, әлеге ваҡытта Башҡортостандағы белорустар диаспораһы инициативаһы менән Беларусь Республикаһының Рәсәй Федерацияһындағы Илселегенең Өфө ҡалаһындағы бүлексәһе аша белорус яғы менән Башҡортостанға кәметелгән хаҡтар буйынса ауыл хужалығы продукцияһын ҡайтарыу мөмкинлеге тураһында һөйләшеүҙәр алып барыла. Республикалағы уңышһыҙ һауа торошон һәм алдан көтөлгән кимәлдә уңыш йыйып булмаясағын иҫәпкә алғанда, бындай хеҙмәттәшлек ике яҡ өсөн дә отошло буласаҡ.


text:
Фото:
Рөстәм Хәмитов: Башҡортостанда инвесторҙар өсөн уңайлы шарттар булдырыла
Фото:
Борай ауылында Рөстәм Хәмитов «Молочное дело — Бураево» яуаплылығы сикләнгән йәмғиәтендә һөт аҙыҡтары етештереүҙе ҡараны. Предприятие Борай май-сыр заводы милек комплексы нигеҙендә 2009 йылдан эшләй.
«Молочное дело — Бураево» проектына 2009-2010 йылдарҙа 200 миллион һумдан ашыу инвестициялар һалынған. Эшмәкәрлектең төп йүнәлеше – һөт аҙыҡтары етештереү. Предприятие ҡеүәте: йылына 11,160 мең тонна һөт аҙығы. Заводҡа һөт Борай районы хужалыҡтарынан, күрше райондарҙан, шулай уҡ Пермь крайынан һәм Татарстандан ебәрелә. Заводтың таҙартыу ҡоролмалары эше генә бер проблема булып ҡала. Киләсәктә предприятие етештерелгән продукция ассортиментын киңәйтергә планлаштыра.
Башҡортостан Президенты республикала инвесторҙар өсөн уңайлы шарттар булдырылыуын әйтте.
— Предприятиены ҙурайтыу тураһында уйлағыҙ, — тине Рөстәм Хәмитов.